கமல் அரசியலில் காணாமல் போய் விடுவார் - அமைச்சர் ஜெயக்குமார்

சென்னை:

தமிழக அரசின் சார்பாக கவிஞர் இளங்கோ அடிகளின் சிலைக்கு மரியாதை செய்யும் நிகழ்ச்சி இன்று நடைபெற்றது. இதில் அமைச்சர்கள் ஜெயக்குமார் மற்றும் மாஃபா பாண்டியராஜன் ஆகியோர் கலந்து கொண்டனர்.பின்னர் நிருபர்களுக்கு அமைச்சர்  ஜெயக்குமார் பேட்டி அளித்தார் அப்போது அவர் கூறி யதாவது:-

கமல் எங்கே இருக்கிறார்? அவர் திடீரென்று ட்விட்டரில் வருவார். இல்லை என்றால் பேஸ்புக்கில் வருவார்; யூட்யூபில் வருவார். பார்த்துக் கொண்டே இருங்கள். இனிமேல் எஸ்.எம்.எஸ்ஸில் தான் வருவார்.சுருக்கமாக சொல்வதென்றால் என்னமோ தேய்ந்து கட்டெறும்பு ஆனது என்பார்களே. அதுபோல கமல் கட்டெறும்பிலிருந்து சிற்றெறும்பாகி பின்னர் அரசியலில் காணாமலே போய் விடுவார்.

காவிரி மேலாண்மை வாரியம் அமையும் என்ற நம்பிக்கை உள்ளது, நிச்சயம் வெற்றி பெறுவோம். காவிரி மேலாண்மை வாரியம் அமைக்க அரசியல் நெருக்கடி கொடுத்து வருகிறோம்.  கூட்டணி குறித்து உரிய நேரத்தில் கட்சி தலைமை முடிவெடுக்கும். இவ்வாறு அவர் கூறினார்.


வெ.1.9 கோடி ஊழல் விவகாரம்: ஞானராஜா மீது குற்றச்சாட்டு

ஷா ஆலம்,

இரண்டு ஆண்டுகளுக்கு முன்னர், பினாங்கு கடலடி சுரங்கப்பாதை திட்டம் தொடர்பிலான ஓர் ஊழல் புலன் விசாரணையில் உதவுவதாகக் கூறி, நிர்வாக இயக்குநர் ஒருவரை மூன்று சந்தர்ப்பங்களில் ஒரு கோடியே 90 லட்சம் ஏமாற்றியதாக பிரபல தொழில்  அதிபர்  டத்தோஸ்ரீ எம்.ஜி.ஞானராஜா  மீது நேற்று இங்குள்ள செஷன்ஸ் நீதிமன்றத்தில் குற்றஞ்சாட்டப்பட்டது.

Read More: Malaysia Nanban Tamil Daily on 4.4.2019


மொபைலில் ஆபாசப் படங்கள் பார்க்கும் மலேசியப் பெண்கள்!

காமப் படங்களைப் பார்க்க மொபைல் கருவியைப் பயன்படுத்துவதில் உலகில் மலேசியப் பெண்கள் ஏழாவது இடத்தை வகிப்பதாக போர்ன்ஹப் என்ற போர்னே கிராப்பி அகப்பக்க தகவல் கூறிற்று.மலேசியப் பெண்களில் 84 விழுக்காட்டினர் போர்ன்ஹப் பில் உலவ ஒரு மொபைல் கருவியைப் பயன்படுத்துவ தாக அந்தத் தகவல் தெரிவித்தது. உலகளவில் பார்த்தால், தென் ஆப்பிரிக்க பெண்கள் தான் அந்த மொபைல் கருவியை அதிகளவில் பயன் படுத்துகிறார்கள். அவர்கள் 91 விழுக்காட்டினராவர். அமெரிக்கா இரண்டாவது நிலையில் உள்ளது. அங்கு 89 விழுக்காட்டுப் பெண்கள் இந்தக் கருவியைப் பயன்படுத்துகிறார்கள். மூன்றாவது நிலையில் பிரிட்டன் உள்ளது. அங்கு 86 விழுக்காட்டு பெண்கள் இந்த மொபைல் கருவியைப் பயன்படுத்தி ஆபாசப் படங்களைப் பார்க் கிறார்கள். எனினும் 66 விழுக்காட்டு மலேசிய ஆண்கள் மட்டுமே இந்த பாணியில் ஆபாசப் படம் பார்க்கிறார்கள்.கூகுல் பகுப்பாய்வு மூலம் கிடைத்த மக்கட்தொகை விவரங்களை அடிப்படையாக வைத்து பெண்களின் எண்ணிக் கையை போர்ன்ஹப் வெளியிட்டிருப்பதாக நம்பப்படுகிறது.


வெள்ளத்தில் மூழ்கிய ஆயிரமாயிரம் வாகனங்கள் காப்புறுதி நிறுவனங்களின்  நிலை  என்ன?  பதில்  என்ன?

கோலாலம்பூர், டிச.23-

வெள்ளம் போன்ற திடீர் பேரிடரில் முற்றாக சேதமடையும் வாகனங்களுக்கு காப்புறுதி நிறுவனங்கள் வழங்கும் பதிலும் தீர்வும் என்ன என்ற கேள்விகள் பரவலாக எழுந்திருக்கின்றன. ஒவ்வொரு முறையும் வெள்ளம் பரவும்போது சாலைகளில்  பரவும் வெள்ளத்தால் வாகனங்கள் முற்றாக மூழ்கிப் போவது ஒரு தொடர்கதையாக இருக்கிறது.

உயிர் தப்பித்தால் போதும் என்ற அச்சத்தில் வாகனங்களை கைவிட்டு அதன் உரிமையாளர்கள் வெளியேறி விடுவதுண்டு. கிள்ளான் பள்ளத்தாக்கு உட்பட அண்மையில் நாடு தழுவிய நிலையில் பரவிய வெள்ளத்தின் போதும் ஆயிரக்கணக்கான வாகனங்கள் வெள்ளத்தில் மூழ்கி பெரும் சேதமடைந்துள்ளன.

காப்புறுதி உண்டா இல்லையா?

வாகனங்களுக்காக எடுக்கப்படும் அதன் காப்புறுதி உத்தரவாதத்தில் இதுபோன்ற பேரிடர்களுக்கு இழப்பீடு இல்லை என்ற குற்றச்சாட்டு உண்மையா என்று பல முகவர்களை அணுகியபோது அது தவறு என்று தெரியவந்தது. ஒரு வாகனத்திற்கான அடிப்படை காப்புறுதியோடு ஓர் இணைப்பு காப்புறுதியாக இதுபோன்ற பேரிடர்களுக்கும் உரிய நிவாரணங்கள் வழங்கப்படுகின்றன.

ஆனால் வாகன உரிமையாளர்கள் பலர் அலட்சியத்தாலும் கூடுதல் தொகை வருகிறதே என்ற தயக்கத்தாலும் அந்த இணை காப்புறுதியை பெறுவதில்லை என்று அவர்கள் சுட்டிக்காட்டுகிறார்கள். இந்தகாப்புறுதியை பெறாத பலர் வெறுமனே காப்புறுதி நிறுவனங்களை குற்றஞ்சாட்டுவதுண்டு.

எடுக்காமல் போனால் எப்படி கிடைக்கும்?

வெள்ளப் பேரிடரில் மூழ்கிய வாகனங்களுக்கு இந்த காப்புறுதியை எடுக்காமல் போனால் அதற்கான இழப்பீட்டை எந்த காப்புறுதி நிறுவனமும் வழங்காது. ஒரு விபத்து, இழுவை, பழுது பார்ப்பு, தீவிபத்து ஆகிய அடிப்படை அம்சங்களுக்கு பிரிமியத் தொகை கோரப்படுகிறது. இதையடுத்து மரம் விழுதல், புயலினால் சேதமடைதல், நிலச்சரிவில் சிக்குதல், வெள்ளத்தில் மூழ்குதல் போன்ற இயற்கைப் பேரிடர் பாதிப்புகளுக்கு ஸ்பெஷல் பெரில் என்ற ஓர் இணைப்பு காப்புறுதி உண்டு.

ஒவ்வொரு வாகனத்தின் காப்புறுதி மதிப்பீட்டிற்கு ஏற்ப 0.25 அளவில் கணக்கிடப்பட்டு இந்த தொகை வாங்கப்படும். உதாரணமாக  1 லட்சத்து 20,000 வெள்ளி மதிப்புள்ள காருக்கு 230 வெள்ளி பெறப்படும். அந்தந்த வாகனங்களின் தரத்திற்கேற்ப இது  வேறுபடும். ஆனால்  பலர் அலட்சியத்தால் இதை பெறுவதில்லை. அல்லது  பிரிமியம் அதிகமாகிறதே என்று அதை தவிர்த்து விடுகிறார்கள்.

எனவே இதுபோன்ற பேரிடர் காலங்களில் அவர்களின் வாகனங்களுக்கு எந்த இழப்பீடும் கிடைப்பதில்லை என்று ஒரு முகவர் நண்பனிடம் விவரித்தார். இன்னும் சொல்லப்போனால் இதுபோன்ற ஆபத்து, அவசர வேளைகளில் சில முதன்மை காப்புறுதி  நிறுவனங்கள்   போலீஸ் புகார்களை கூட கேட்பதில்லை.அவற்றின் பாதிப்பை பரிசீலித்து இழப்பீட்டை வழங்குகின்றன என்றார் அவர்.


தனுஷ் எங்கள் மகன்தான்: கதிரேசன்-மீனாட்சி தம்பதியினர் தொடர்ந்த வழக்கு தள்ளுபடி

'என் மகன்தான் தனுஷ் என்பது அவரின் மனசாட்சிக்குத் தெரியும்' என்று, மகன் என உரிமை கோரிய மீனாட்சி, நீதிமன்ற வளாகத்தில் கண்ணீருடன் கூறினார். மதுரை மாவட்டம், மேலூரைச் சேர்ந்த கதிரேசன்-மீனாட்சி தம்பதியர், 'நடிகர் தனுஷ் தங்களுடைய மகன் என்றும், தங்களுக்கு வயதாகிவிட்டதால், பராமரிப்புத் தொகை வழங்க அவருக்கு உத்தரவிட வேண்டும்' என்றும் மேலூர் நீதிமன்றத்தில் வழக்குத் தொடர்ந்தனர். இந்த நிலையில், கதிரேசன்- மீனாட்சி தம்பதியின் மனுவைத் தள்ளுபடிசெய்யக் கோரி, நடிகர் தனுஷ் தரப்பில் உயர்நீதிமன்றக் கிளையில் மனு தாக்கல்செய்யப்பட்டது. அதில், அவர் கள் கூறும் தகவல் உண்மையானது இல்லை. எனவே, இந்த வழக்கை ரத்துசெய்ய வேண்டும் என்று கூறியிருந்தார். இதையடுத்து, இரு தரப்பினரும் தனுஷின் பள்ளி அசல் சான்றிதழ்களைத் தாக்கல் செய்ய உயர்நீதிமன்றம் உத்தரவிட்டது. இதையடுத்து, தனுஷின் பள்ளி மாற்றுச் சான்றிதழை இரு தரப்பினரும் தாக்கல்செய்தனர். தனுஷ் தரப்பில் தாக்கல்செய்யப்பட்ட மாற்றுச் சான்றிதழில், அவருடைய உடலில் உள்ள அங்க அடையாளங்கள் குறிப்பிடப்படவில்லை. இதனால், மேலூர் தம்பதி தாக்கல்செய்துள்ள பள்ளி மாற்றுச் சான்றிதழில் குறிப்பிடப்பட்டுள்ள மச்சம் உள்ளிட்ட அங்க அடையாளங்கள், தனுஷ் உடலில் உள்ளதா எனக் கண்டறிந்து, அது தொடர்பாக அறிக்கை தாக்கல்செய்ய உயர்நீதிமன்றம் உத்தரவிட்டது. இதையடுத்து, தனுஷ் அங்க அடையாளங்களை மதுரை அரசு மருத்துவமனை டாக்டர்கள் சரிபார்த்தனர். இதையடுத்து, பரிசோதனை அறிக்கையை டாக்டர்கள் உயர்நீதிமன்றத்தில் தாக்கல்செய்தனர். இதைத் தொடர்ந்து, வழக்கின் தீர்ப்பை தேதி குறிப்பிடாமல் உயர்நீதிமன்றம் ஒத்திவைத்தது. இந்த வழக்கில் தீர்ப்பளித்த உயர்நீதிமன்றம், கதிரேசன்-மீனாட்சி தம்பதியரின் மனுவைத் தள்ளுபடி செய்தது. இந்தத் தீர்ப்பைக் கேட்டு கதிரேசன்-மீனாட்சி தம்பதியர் கண்ணீர்விட்டு அழுதனர். நீதிமன்ற வளாகத்தில் செய்தியாளர்களிடம் பேசிய அவர்கள், 'மனது கஷ்டமாகத்தான் இருக்கிறது. தீர்ப்பு இப்படி ஆகுமென நினைக்கவேயில்லை. பணம் ஜெயித்துவிட்டது. என் மகன்தான் தனுஷ் என்பது அவரின் மன சாட்சிக்குத் தெரியும்.தனுஷ்தான் எங்கள் மகன். அதற்கான அங்க அடையாளங்களைச் சமர்ப்பித்து இருந்தோம். இந்த உண்மை தனுஷுக்குத் தெரியும். தனுஷுக்கு டிஎன்ஏ பரிசோதனை நடத்தக் கோரிக்கை வைத்தோம். தனுஷின் பிறப்புச் சான்றிதழ் போலியாகத் தயாரிக்கப்பட்டுள்ளது. பணக்காரனுக்கு ஒரு தீர்ப்பு ஏழைக்கு ஒரு தீர்ப்பா. இறைவன் இருக்கிறார். நீதி ஒருநாள் வெல்லும். கண்டிப்பாக உச்சநீதிமன் றத்தில் அப்பீல் செய்வோம்' என்று கூறினர். 'இந்தத் தீர்ப்பு மகிழ்ச்சியளிக்கிறது' என்று தனுஷ் தரப்பு வழக்கறிஞர் கூறினார்.


அரசியலுக்காக மாணவர்களின் எதிர்காலத்தை கல்வி அமைச்சு சீரழிக்கிறதா?

மலேசியாவின் 60 ஆண்டு கால வளர்ச்சிக்கு மலேசியக் கல்வியமைச்சின் நீண்ட காலத் திட்டங்கள் பேரளவில் பங்காற்றியுள்ளதா என்ற கேள்விக்கு நிச்சயமாகப் பதில் எதிர்மறையாகவே இருக்கும் என்பதை யாருமே மறுக்க முடியாது.

* தனியார் பள்ளிகளின் எண் ணிக்கையில் அபரிதமான வளர்ச்சி

* அனைத்துலகப் பள்ளிகளின் நிர்மாணிப்பில் ஏற்றம்

* அண்டை நாடான சிங்கப் பூரில் பயில்வதற்கு பெற்றோர் காட்டும் ஆர்வம்

* சீன இடைநிலைப்பள்ளி களின் வியக்கத்தகு மாணவர்கள் எண்ணிக்கை.

* வீடுகளிலிருந்தே படிக்கும் மாணவர்களின் (Home Schooling) தேர்வு போன்றவை அரசாங்கத்தின் கல்வி நடவடிக்கைகளில் மிகப் பெரிய பின்னடை வுகள் இருப்பதைக் காட்டவில்லையா?

அரசாங்கப் பள்ளிகளில் நடைமுறைப்படுத்தப்படும் கல்வி திட்டங்கள் தொடர்ச்சியானவையாகவும் எதிர்கால சவால்களைச் சமாளிக்கும் ஆற்றல்களை அறவே கொண்டிருக்கவில்லை என்பதையும் யாராலும் மறுக்க முடியுமா? மலேசியக் கல்வி அமைச்சு கல்வி திட்டங்களை அரசியலாக்கி வருவதன் வழி மாணவர்களின் எதிர்காலத்தினை கேள்விக்குறி யாக்குவது எந்த வகையில் நியாயம் எனபதை ஏவுகணை கேட்கின்றது.

அரசியல் நோக்கமுடைய கல்வி திட்டங்கள்

மலேசியக் கல்வி அமைச்சைப் பொறுத்தவரையில் இதுவரையிலும் ஒவ்வொரு கல்வியமைச்சர் நியமனத்தின் போதும் தேசிய கல்வி திட்டம் மாறுவதாகவே அறிய வேண்டியுள்ளது. நாட்டின் எதிர்கால தேவைகளை முன்வைத்து கல்வி திட்டங்கள் வரையப்படாமல் கல்வி அமைச்சரோ அல்லது பிரதமரை வைத்தே கல்வி திட்டங்கள் அமலாக்கம் காண்பது நியாயமான நடவடிக்கையா? எதிர்கால தலைமுறையின் மேம்பாட்டினையும் சவால்க ளையும்  முன் வைத்து கல்வி திட்டங்கள் வரையப்படாமல் அரசியல் சித்து விளையாட்டுக்களுக்காக கல்வி நடைமுறைகளை வகுப்பது சரியா? ஒவ்வொரு கல்வி திட்ட அமலாக்கத்தின் போதும் மாணவர்களை ஆய்வுக் கருவியாகப் (Test Tube) பயன்படுத்துவது முறையா? எதிர்க்கட்சிகள் எதிர்த்தால் மறுநாளே ஒரே அறிவிப்பில் கல்வி திட்டத்தையே மாற்றும் அவலம் நியாயமானதா? போன்ற கேள்விகளுக்கு நிச்சயம் கல்வி அமைச்சு பதில் தரப் போவதில்லை.

2003-ஆம் ஆண்டு  தொடங்கப்பட்ட (பிரதமர் துன் டாக்டர் மகாதீர் முகம்மதுவின் சிந்தனையின் வழி) கணிதம் மற்றும் அறிவியலை ஆங்கிலத்தில் போதிக்கும் நடைமுறை மிகச் சிறந்த திட்டமாக அமைந்திருந்த போதிலும் நாட்டின் 13ஆவது பொதுத் தேர்தலில் எதிர்க் கட்சிகள் இவ்விவகாரத்தினை அரசியலாக்கியபோது ஒரே இரவில் அத்திட்டத்தினை ரத்துச் செய்து மாணவர்களின் எதிர் காலத்தைக் கேள்விக்குறியாக்கிய தேசிய முன்னணியின் செயல் பாடுகளுக்கு அடிப்படைக் காரணம் அரசியல் லாப நோக்கம்தானே?

அரசியல்  நகர்விற்காக எதிர்கால தலைமுறையின் கல்வி வாய்ப்புகளை முடக்குவது மலேசியாவில் மட்டுமே நடந்து வருவதாகவே ஏவுகணை கூறு வதை யாராவது மறுக்க முடியுமா?

நள்ளிரவில் முடிவு செய்து பகலில் செயல்படுத்துவதா?

மலேசியக் கல்வி அமைச்சின் கல்விக் கொள்கைகளும் கல்வித் திட்டங்களும் வானவில்லைப் போல தோன்றி மறைவதைப் போலவே அமைந்தி ருப்பதாக ஏவுகணை கருதுகின்றது. 2016ஆம் ஆண்டில் மலேசிய அரசாங்கத்தின் மானியத்துடன் தேசியப் பள்ளிகளில் மட்டுமே அமலாக்கம் கண்ட இரு மொழி பாடத் திட்டத்தில் அமலாக்கத்தில் மலேசிய கல்வி அமைச்சு செய்திருக்கும் கடைசி நேர அதிரடியான அறிவிப்பு (eleventh hour announcement) மலேசியர்களிடையே மிகப்பெரிய அதிர்வினை ஏற்படுத்தியிருப்பதை ஏவுகணையால் உணர முடிகின்றது.

இரவில் கனவு கண்டு பகலில் செயல்படுத்தும் நடைமுறையினைக் கல்வி அமைச்சு செயல்படுத்துவது மாணவர்களின் எதிர்காலத்திற்கு வைக்கப்படும் வேட்டு என்பதை உணரவே இல்லையா? இரட்டை மொழித் திட்ட (Dual Language Programme - DLP) அமலாக்கத்தினை சரியான திட்டங்களுக்கு பின்னரே நடைமுறைப்படுத்திய மலேசியக் கல்வி அமைச்சு (Kementerian Pelajaran Malaysia) 2018ஆம் ஆண்டிற்கான கல்வியாண்டு தொடங்குவதற்கு இரண்டு நாட்களுக்கு முன்னதாக இரட்டை மொழி பாடத் திட்டம் முழுமையாக ஒத்தி வைக்கப்படுவதாக கூறியிருப்பது மலேசியர்களிடையே மிகப் பெரிய எதிர்ப்பு உணர்வினை ஏற்படுத்தியுள்ளதை கல்வியமைச்சில் உள்ளவர்கள் யாருமே உணரவில்லையா?

மிகப்பெரிய பொருட்செலவிலும் நீண்ட நாள் ஆய்விற்குப் பின்னரும் உருவாக்கம் கண்ட இரட்டை மொழித் திட்டம் (தேசிய கல்வி பெருந்திட்டத்தில் வரையறுக்கப்பட்டுள்ளது - PPPM) திடீரென ஒத்தி வைக்கப்படுவதாகக் கூறுவது  மலேசியக் கல்வியமைச்சின் செயல்பாடுகளை கேள்விக்குறியாக்காதா? ஒரே ஒரு  நீதிமன்ற வழக்கிற்காக ஒட்டு மொத்த டி.எல்.பி திட்டத்தையே ஒத்தி வைப்பது மூட்டைப் பூச்சிக்குப் பயந்து வீட்டைக் கொளுத்திய கதையாக மட்டுமே ஏற்றுக் கொள்ள முடியும்.

டி.எல்.பியின் அமலாக்கம் தமிழ்ப்பள்ளிகளுக்கு ஏன் வழங்கப்படவில்லை என்ற கேள்விக்குப் பின்னரே வழங்கப்பட்டிருந்தும் ஓராண்டுகால அமலாக்கத்திற்குப் பின்னர் ஒத்தி வைப்பது விவேகமற்ற செயலாகவே ஏவுகணை பார்க்கின்றது. டி.எல்.பி  தொடர்பான முடிவினை எடுப்பதற்கு முன்னர் ஏன் மலேசியக் கல்வி அமைச்சு  பெற்றோர்களின் கருத்துகளை ஆராயவில்லை. டி.எல்.பியை ஒத்தி வைக்கும் முடிவும் எதிர்க்கட்சிகளின் தாக்கத்தி னால் உருவானதா என்பதை ஏவுகணை அறிய விரும்புகின்றது.

மாணவர்கள் அரசியல் பலியாடுகளா?

அரசாங்கம் கல்வியையும் அரசியலாக்கி வேடிக்கை பார்ப்பது மிகப்பெரிய பின்னடைவினை ஏற்படுத்தும் அபாயம் இருப்பதை ஏன் உணரவில்லை. டி.எல்.பி திட்டத்தினை முடிவு செய்வது பெற்றோர்களே என்பதன் அடிப்படையில் சம்பந்தமே இல்லாத அரசு சாரா இயக்கங்களின் கோரிக்கைக்குச் செவி சாய்ப்பது நியாயமா? எவ்வளவு காலத்திற்கு டி.எல்.பி திட்டத்தை மலேசியக் கல்வி அமைச்சு ஒத்தி வைத்துள்ளது என்ற கேள்விக்குப் பதில் மர்மமாகவே இருக்கின்றது. இதுவரையிலும் மலேசியக் கல்வியமைச்சர் டத்தோஸ்ரீ மாட்சிர் காலிட் இதன் தொடர்பில் மௌனமாகவே இருந்து வருகின்றார். நமது சமூகத்தினைப் பிரதிநிதித்து துணைக் கல்வியமைச்சராக இருப்பவரும் அதைவிட மௌனமாகவே இருந்து வருகின்றார்.

மலேசிய கல்வியமைச்சைப் பொறுத்தவரையில் மாணவர்களின் எதிர்கால நலன்களுக்கு முன்னுரிமை வழங்க மறுப்பதாகவே அறிய வேண்டியுள்ளது. வளர்ச்சியடைந்த நாடாக மலேசியாவை உருவாக்கும் கனவும், தொழிலியல் புரட்சி 4.0த்தை வெற்றிகரமாக்கும் திட்டமும் கானலாகிப் போகின்ற நிலையையே மலேசியக் கல்வி அமைச்சு உருவாக்கி உள்ளதா? நாளை தொடர்வோம்!


மனைவியை அறைந்தால் கணவருக்கு 2 ஆண்டுகள் சிறைத் தண்டனை!!!

மகளிர் சட்டம் குறித்த அலசல்- வழக்கறிஞர் குணமலர் ரெ.கோ.ராசு ஏன் என்று கேட்க ஆளில்லை; சமநீதி கேட்கின்ற சட்டங்கள் ஏனில்லை என விரக்தியில் கணவர் கொடுக்கும் அறைகளை வாங்கிக் கொண்டு வீட்டு மூலையில் முடங்கி வாழ்க்கையை நகர்த்தும் மகளிரை இன்றும் நம்மால் காண முடிகிறது. காலம் எவ்வளவு மாறிக்கொண்டே சென்றாலும் மகளிர் சமுதாயம் எவ்வளவு உயரத்திற்குத்தான் முன்னேறிக் கொண்டிருந்தாலும் இன்றும் பல குடும்பங்களில் மகளிரின் மௌனமான அழுகை ஓசைகள் கேட்டுக்கொண்டுதான் இருக்கின்றன. குடும்பங்களில் தங்களுக்கு இழைக்கப்படும் அநீதிகளைத் தட்டிக் கேட்க மூன்றாவது ஆள்துணை தேவையில்லை. சட்டங்களின் அடிப்படையில் தங்களைப் பாதுகாக்க சில வளையங்கள் உள்ளன என்பதை இன்றைய மகளிர் முதலில் உணர வேண்டும் என வழக்கறிஞர் குணமலர் ரெ.கோ.ராசு தெரிவித்தார். இன்றைய கால கட்டத்தில் மகளிரைப் பாதுகாக்கும் சட்டங்கள் மற்றும் அவர்களிடையே உள்ள சட்ட விழிப்புணர்வு ஆகியவற்றைக் குறித்து மேற்கொள்ளப்பட்ட சிறப்பு நேர்காணலில் அவர் மேற்கண்டவாறு குறிப்பிட்டார். மகளிருக்கு இழைக்கப்படும் மிகப் பெரிய குற்றமாகக் கற்பழிப்பு இன்றைய மகளிர் நன்கு அறிந்து வைத்துள்ளதோடு அந்தக் கொடுமைக்கு எதிரான நடவடிக்கைகளிலும் துணிந்து இறங்கிச் செயல்படத் தொடங்கிவிட்டனர். ஆனால், இதற்கு அப்பாற்பட்ட நிலையில் குடும்பங்களில் இழைக்கப்படும் கொடுமைகளும் அநீதிகளும் பெரும்பாலும் வீட்டின் வாசற்படியைத் தாண்டுவதில்லை. பாதிக்கப்பட்ட பெண்களும் தங்களின் குடும்ப நலனையும் எதிர்கால வாழ்வையும் கருத்தில் கொண்டு வாய்மூடி மௌனிகளாக சேலை தலைப்பில் துன்பங்களைத் துடைத்துவிட்டு வாழ்க்கையை நகர்த்தத் தொடங்கி விடுகின்றனர். ஆனால், குடும்ப வன்முறைகளால் பாதிக்கப்பட்ட பெண்கள், குடும்ப வன்முறைச் சட்டம் 1994க்குக் கீழ் பாதுகாக்கப்படுகின்றனர். வாழ்க்கைத் துணையால் ஒரு பெண் உளவியல் அல்லது உடலியல் அடிப்படையில் பினல் கோட் கீழ் சம்பந்தப்பட்டவருக்குத் தண்டனை வழங்க முடியும். மேலும், தனக்கு இழைக்கப்படும் கொடுமையைக் குறித்து சம்பந்தப்பட்ட பெண் காவல்துறையில் புகார் அளித்தால் அவருக்கு ஐபிஓ-படி (இடைக்காலப் பாதுகாப்பு உத்தரவு) பாதுகாப்பு வழங்கப்படும். இதன்படி, சம்பந்தப்பட்ட பெண்ணின் பாதுகாப்பின் பொருட்டு அவர் வசிக்கும் இடத்திலிருந்து குறிப்பிட்ட தூரம் வரையில் அவரின் வாழ்க்கைத் துணை நுழைய முடியாது. தற்போது புதிதாக வந்துள்ள செக்ஷன்ஸ் 326 ஏ பினல் கோட்படி குடும்பப் பிரச்சினையில் பெண்ணுக்குக் காயம் ஏற்பட்டால் குற்றம் சாட்டப்பட்டவருக்கு பினல் கோட்படி வழங்கப்படும் தண்டனையை விட இரு மடங்கு தண்டனை விதிக்கப்படும். உதாரணத்திற்கு, ஒருவரை அறைந்து அவருக்குக் காயம் ஏற்பட்டால் சம்பந்தப்பட்டவருக்குச் அதிகபட்சம் ஓராண்டு சிறைத்தண்டனை அல்லது வெ.2,000 அபாராதம் விதிக்கப்படும். இதே பிரச்சினை கணவன் மனைவிக்கும் நடந்தால், குறைந்தபட்சமாகப் பெண்ணின் கன்னத்தில் அறைந்தால், செக்ஷன்ஸ் 323 பினல் கோட்படி துணைவருக்கு 2 ஆண்டுகள் சிறைத் தண்டனை விதிக்கப்படும். செக்ஷன்ஸ் 375 ஏ என்னும் புதிய பினல் கோட்படியும் மனைவியின் விருப்பம் இல்லாமல் கட்டாயப்படுத்தி தாம்பத்திய உறவுகொள்ள முற்பட்டலோ இதனை வைத்து அவருக்கு உளவியல் மற்றும் உடலியல் அடிப்படையில் காயங்களை ஏற்படுத்தினால் சம்பந்தப்பட்டவரைக் கைது ஆணையின்றி கைது செய்ய முடியும். குடும்பத்திற்கு அடுத்த நிலையில் பெண்கள் அதிக பாலியல் தொந்தரவுகளை ஏதிர்நோக்குவது அவர் பணி செய்யும் இடங்களில்தான். வேலையிடங்களிலான பாலியல் தொந்தரவுகள் இரு வகைப்படும். ஒன்று, சம்பளம் அல்லது பதவி உயர்வு என ஏதோ ஓர் எதிர்பார்ப்பின் அடிப்படையில் சம்பந்தப்பட்ட பெண்ணின் மேலாதிகரிகள் ஏற்படுத்தும் பாலியல் தொந்தரவுகள். இன்னொன்று, எவ்வித எதிர்பார்ப்பும் இன்றி நடக்கும் பாலியல் தொந்தரவுகள். ஆனால், எந்த வகையான பாலியல் தொந்தரவுகளாக இருந்தாலும் சரி, தவறான சைகைகளின் வழி மன உளைச்சலை ஏற்படுத்துவது, தவறான குறுந்தகவல்களை அனுப்புவது போன்ற பாலியல் தொந்தரவுகளிலிருந்து பெண்களைப் பாதுகாக்க சட்டத்தில் வழியுண்டு. இன்னும் எளிமையாகச் சொன்னால், விசில் அடித்து பாலியல் தொந்தரவு ஏற்படுத்தினால் கூட சம்பந்தப்பட்டவரைத் தண்டிக்க சட்டத்தில் இடமுண்டு. எடுத்துக்காட்டிற்கு, ஓர் ஆண் சம்பந்தப்பட்ட பெண்ணிடம் ஆபாசப் பாடலைப் பாடி பாலியல் தொந்தரவை ஏற்படுத்தினால் அந்த ஆடவருக்கு 3 மாத சிறைத் தண்டனை அல்லது குறிப்பிட்ட தொகை அபராதம் அல்லது இரண்டுமே விதிக்கப்படும். இது போன்று சட்டங்களின் அடிப்படையில் பெண்களுக்குப் பாதுகாப்பு வழங்கப்பட்டுத்தான் வருகிறது. ஆனால், அவர்கள் சட்டத்தைத் தங்களின் வாழ்க்கையிலிருந்து நகர்த்தி வைத்துப் பார்க்கிறார்கள். குறிப்பாக, நமது இந்திய சமுதாயத்தில் குடும்ப வன்முறைகள் அதிகம் நிகழ்ந்து கொண்டிருந்தாலும் அவற்றைத் திரை மறைவில் மூடி மறைக்கத்தான் முயற்சிகள் நடந்துகொண்டிருக்கின்றனவே தவிர பாதிக்கப்பட்ட பெண்ணுக்குச் சட்ட அடிப்படையில் நியாயமோ பாதுகாப்போ வழங்கப்படவில்லை. இந்த நிலை மாற்றப்பட வேண்டும். பெற்றெடுத்த தாய்தந்தையர், கட்டிய கணவர், இவர்களுக்கு அடுத்த நிலையில் தங்களைப் பாதுகாக்கும் கேடயங்களாகச் சட்டங்கள் உள்ளன என்பதை உணர வேண்டும். மேலும், இது குறித்த சட்ட விழிப்புணர்வு பள்ளியளவில் எளிமையான முறையில் ஏற்படுத்தினால் வளரும் மகளிர் சமுதாயத்திற்கு மிகப் பெரிய பாதுகாப்பு வளையத்தை உருவாக்க முடியும் என குணமலர் தெரிவித்தார்.


அன்வாரின் வெற்றியை உறுதி செய்ய களம் இறங்குகிறார் மகாதீர்.

கோலாலம்பூர்,

வரும் அக்டோபர் 13 ஆம் தேதி நடை பெறவிருக்கும் போர்ட்டிக்சன் நாடாளுமன்றத் தொகுதி இடைத்தேர்தலில் பக்காத்தான் ஹராப்பான் வேட்பாளர் டத்தோஸ்ரீ அன்வார் இப்ராஹிம் வெற்றியை உறுதி செய்வதற்காக அத்தொகுதி வாக்காளர்களை சந்தித்து ஆதரவு திரட்ட  பிரதமர் துன் டாக்டர் மகாதீர் முகமட் களம் இறங்க விருக்கிறார்.

Read More: Malaysia Nanban Tamil Daily on 6.10.2018


குப்பையில் வீசப்பட்ட குழந்தை.

(ஆர். குணா) செந்தூல், அட்டைப் பெட்டிக்குள் 6 மாத குழந்தையின் சடலம் மீட்கப்பட்ட சம்பவம் செந்தூல் வட்டாரத்தில் பெரும் பரபரப்பை ஏற்படுத்தியது.செந்தூல் ஜாலான் கோவில் உலுவில் குப்பைகளை கூட்டி கொண்டிருந்த பெண் ஒருவர் அட்டைப் பெட்டிக்குள் இருந்து துர்நாற்றம் வீசியதை பார்த்து அப்பெட்டியை திறந்தார். அப்பெட்டிக்குள் துண்டால் சுருட்டப்பட்ட நிலையில் பச்சிளம் குழந்தை இருந்ததைப் பார்த்து அதிர்ந்து போனார்.அக்குழந்தை இறந்து விட்டதை உணர்ந்த அப்பெண் உடனே அருகில் இருந்தவர்களை உதவிக்கு அழைத்தார்.அப்பெட்டிக்குள் இருந்த குழந்தையின் சடலத்தை பார்த்த ஒருவர் உடனே போலீசுக்கு தகவல் கொடுத்தார்.தகவல் கிடைத்தவுடன் செந்தூல் மாவட்ட போலீஸ்படை யினர் உடனே சம்பவ இடத்திற்கு சென்றனர் என்று அதன் போலீஸ்படைத் தலைவர் ஏசிபி முனுசாமி கூறினார். அட்டைப் பெட்டிக்குள் இருந்த ஆண் குழந்தையின் உடலை மீட்டதுடன் சவப்பரிசோதனைக்காக கோலாலம்பூர் பெரிய மருத்துவமனைக்கு கொண்டு சென்றனர். இவ்விவகாரம் தொடர்பில் போலீசார் தொடர்ந்து விசாரணைகளை மேற் கொண்டு வருகின்றனர். அக்குழந்தையின் மரணத்திற்கான கார ணங்கள் சவப்பரிசோதனைக்கு பின் தெரியவரும் என முனுசாமி செய்தியாளர்களிடம் கூறினார்.


உச்சநீதிமன்றத்தில் பரபரப்பை உண்டாக்கிய ராகுல்காந்தி வழக்கு!

உச்சநீதிமன்றத்தில் ராகுல்காந்தி சம்பந்தப்பட்ட இரண்டு வழக்கு பரபரப்பை உண்டாக்கியது. ரபேல் ஊழல் தொடர்பான வழக்கில்,  மோடியை திருடன்னு நீதிபதிகள் சொன்னதா தேர்தல் பிரச்சாரத்தில் ராகுல்காந்தி சொன்னது சர்ச்சையாகி, பா.ஜ.க.வின் மீனாட்சி லேகி சார்பில் வழக்கும் தொடுக்கப்பட்டது. இதற்கு ராகுல் தரப்பில் தெரிவிக்கப்பட்ட வருத்தத்தை ஏற்காமல், அழுத்தமான மன்னிப்பை கேட்கச் சொன்னது சுப்ரீம்கோர்ட், நிபந்தனையற்ற மன்னிப்பு கேட்டுக்கொள்வதாக ராகுல் தெரிவித்தார்.

ராகுலுக்கு எதிரான இன்னொரு வழக்கில், இங்கிலாந்திலும் அவர் குடியுரிமை பெற்றிருக்கிறார்னும், இரட்டைக் குடியுரிமை பெற்ற அவர் தேர்தலில் போட்டியிட முடியாதுன்னும் குற்றம் சாட்டப்பட்டது. இந்த வழக்கை சுப்ரீம் கோர்ட் தள்ளுபடி செய்திருப்பதை காங்கிரஸ் பெரும் வெற்றியாகப் பார்க்குது. அதே மாதிரி தேர்தல் களச் சூழல்களை ராகுல் உன்னிப்பாக கவனித்து வருவதாக கூறப்படுகிறது.

மேலும் கட்சி சீனியர்களோடு தேர்தல் முடிவுகள் குறித்து விவாதித்திருக்கிறார் ராகுல். நாடாளுமன்றத் தேர்தலில் போட்டியிட்ட அமேதி, வயநாடு ஆகிய இரு தொகுதிகளிலும் ஜெயித்தால், அமேதி தொகுதியை ராஜினாமா செய்யப்போவதாகவும், அங்கே தன் சகோதரி பிரியங்கா காந்தியை நிறுத்தலாம்னு இருக்கிறதாகவும் தனக்கு நெருங்கிய வட்டாரத்தில் கூறியதாக தகவலும் பரவி வருகிறது.


சீனாவில் குண்டு வெடிப்பு. 22பேர் பலி

பெய்ஜிங்,

சீனாவில் ரசாயன தொழிற்சாலை அருகே நடந்த குண்டுவெடிப்பில் 22 பேர் கொல்லப்பட்டனர். வடக்கு சீனாவின் ஹிபேய் நகரில் ரசாயன தொழிற்சாலை உள்ளது. இதன் அருகே தொழிற்சாலைகக்கு சரக்கு ஏற்றி வரும் லோரிகள் மற்றும் ஊழியர்களின் கார்கள் நிறுத்தி வைக்கப்பட்டிருந்தன. இந்த பகுதியில் நேற்று நள்ளிரவு சக்திவாய்ந்த குண்டு வெடித்தது.

இதன் காரணமாக வாகனங்கள் தூக்கி வீசப்பட்டு தீப்பற்றி எரிந்தன. அப்பகுதி முழுவதும் புகை மண்டலமாக காட்சியளித்தது. தீயணைப்பு வீரர்கள் சம்பவ இடத்திற்கு விரைந்து வந்து கடுமையாகப் போராடி தீயை கட்டுக்குள் கொண்டு வந்தனர்.

இந்த குண்டுவெடிப்பில் 38 லோரிகள், 12 கார்கள் தீக்கிரையாகின. வாகனங்களில் இருந்த 22 பேர் சம்பவ இடத்திலேயே உயிரிழந்தனர். மேலும் 22 பேர் பலத்த காயமடைந்து மருத்துவமனையில் சேர்க்கப்பட்டனர். இது குண்டுவெடிப்பா அல்லது விபத்தா என்பது குறித்து விசாரணை நடைபெற்று வருகிறது.


நீதிபதி கர்ணனுக்கு விதிக்கப்பட்ட 6 மாத சிறைத் தண்டனையை அனுபவித்தே தீர வேண்டும்

புதுடெல்லி நீதிமன்ற அவமதிப்பு வழக்கில், கொல்கத்தா ஐகோர்ட்டு நீதிபதியாக இருந்த கர்ணனுக்கு சுப்ரீம் கோர்ட்டு 6 மாத ஜெயில் தண்டனை விதித்தது. நீதிபதி கர்ணனின் ஜாமீன் மனுவை விசாரிக்கவும் சுப்ரீம்கோர்ட் மறுப்பு தெரிவித்துள்ளது.நீதிபதி கர்ணன் கடந்த மாதம் 9-ந்தேதி தண்டனை விதிக்கப்பட்ட அதே நாளில், சென்னைக்கு வந்து தலை மறைவானார். அவரை பிடிக்க மேற்கு வங்காள மாநில போலீஸ் டி.ஜி.பி., போலீஸ் தனிப்படைகளை அமைத்தார். அப்படைகள், சென்னை உள்பட தமிழ்நாட்டின் பல பகுதிகளில் நீதிபதி கர்ணனை தேடி வந்தது. தலைமறைவாக இருந்த நிலையில், கர்ணன் கடந்த 12-ந் தேதி, நீதிபதி பணியில் இருந்து ஓய்வு பெற்றார்.இந்நிலையில், அவர் கோவை புறநகர் பகுதியில் ஒரு வீட்டில் தங்கி இருப்பதாக கொல்கத்தா போலீசாருக்கு ரகசிய தகவல் கிடைத்தது. இதையடுத்து, கோவை போலீசாரின் ஒத்துழைப்புடன், மலுமிச்சம்பட்டி அருகே மாச்சேகவுண்டன்பாளையம் பகுதியில் உள்ள அந்த வீட்டை கொல்கத்தா போலீசார் முற்றுகையிட்டனர். ஆனால், பத்திரிகையாளர்கள் வராமல் நான் வெளியே வரமாட்டேன் என்று கூறி, போலீசாருடன் கர்ணன் வாக்குவாதத்தில் ஈடுபட்டார். இதனால் அங்கு பரபரப்பு நிலவியது. சிறிது நேரம் கழித்து, அவரை கைது செய்த போலீசார், அவரை போலீசார் கொலகத்தா கொண்டு சென்று அங்கு கோர்ட்டில் ஆஜர் படுத்தி சிறையில் அடைத்தனர். இந்த நிலையில் ஓய்வு பெற்ற நீதிபதி கர்ணன் சார்பில் சுப்ரீம்கோர்ட்டில் மனு ஒன்று அளிக்கப்பட்டது. நீதிபதி கர்ணனின் ஜாமீன் மனுவை விசாரணைக்கு எடுத்துக்கொள்ள சுப்ரீம்கோர்ட் மறுத்துவிட்டது. ஜாமீன் வழங்க வேண்டும் என்ற கர்ணன் தரப்பு வழக்கறிஞர்களின் கோரிக்கையை சுப் ரீம் கோர்ட் நீதிபதிகள் நிராகரித்துள்ளனர். மனுவை விசாரித்த உச்சநீதிமன்ற நீதிபதிகள், நீதிபதி கர்ணன் 6 மாத சிறைத் தண்டனையை அனுபவித்தே தீர வேண்டும் என்று திட்டவட்டமாக கூறினர்.


சீனா; பள்ளியில் நடந்த கத்திகுத்து தாக்குதலில் 9 மாணவர்கள் பலி

பெய்ஜிங்,
சீனாவின் வடக்கு பகுதியில் அமைந்துள்ளது ஷாங்ஷி மாகாணம். இங்குள்ள மிசி கவுண்டியில் பள்ளிக்கூடம் ஒன்றில் நடந்த கத்திகுத்து தாக்குதலில் 9 மாணவர்கள் கொல்லப்பட்டனர்.
நேற்று பள்ளி முடிந்து மாணவர்கள் வெளிவரும்போது, அங்கு வந்த மர்ம நபர் ஒருவர் திடீரென தன்னிடம் இருந்த கத்தியால் மாணவர்களை சரமாரியாக தாக்கினார். இதனால் மாணவர்கள் அலறியடித்துக் கொண்டு ஓடினர். இந்த தாக்குதலில் 9 மாணவர்கள் சம்பவ இடத்திலேயே பரிதாபமாக பலியாகினர். மேலும், 12 க்கும் மேற்பட்ட மாணவர்கள் காயம் அடைந்தனர்.
தகவலறிந்து வந்த போலீசார் காயமடைந்த மாணவர்களை மீட்டு அருகிலுள்ள மருத்துவமனையில் சிகிச்சைக்காக அனுப்பி வைத்துள்ளனர். தாக்குதல் நடத்திய நபரை போலீசார் கைது செய்து உள்ளனர். இந்த சம்பவம் குறித்து போலீசார் விசாரணை நடத்தி வருகின்றனர்.  இதில் தாக்குதல் நடத்தியவர் முன்னாள் பள்ளி மாணவர் என்பது தெரிய வந்ததுள்ளது. இந்தத் தாக்குதல் சம்பவம் பழிவாங்குதலுக்காக நடத்தப்பட்டதாக போலீசார் தெரிவித்தனர்.
மேலும் மாணவர்களுக்கும் குடும்ப உறுப்பினர்களுக்கும் எதிரான வன்முறையைத் தொடர்ந்து நடைபெற்று வருவதால் பல பள்ளிகளின் பாதுகாப்பை உறுதி செய்யுமாறு கேட்டுக்கொள்ளப்பட்டுள்ளது. முன்னதாக, சீனா தனிநபர் துப்பாக்கி வைத்திருக்கும் உரிமைக்கு பல கட்டுப்பாடுகளை விதித்துள்ளது. இருந்த போதும் அங்கு வன்முறை குற்றங்கள் மற்றும் வெடிகுண்டு சம்பவங்கள் நடைபெற்று வருவது குறிப்பிடத்தக்கது.


அமெரிக்காவில் சூறாவளி புயல் - வெள்ளம்!

வாஷிங்டன்,

அமெரிக்காவில் வீசிய சூறாவளி புயல் மற்றும் வெள்ளத்தில் சிக்கி 2 பேர் பலியாகினர். மேலும் காயம் அடைந்த 29 பேர் மருத்துவமனையில் சிகிச்சை பெறுகின்றனர்.அமெரிக்காவில் ஒக்லகோமா மாநிலத்தில் நேற்று முன்தினம் கடும் சூறாவளி புயல் தாக்கியது. நள்ளிரவில் கடுமையாகக் காற்று வீசியது. அப்போது மழையும் கொட்டியது.

இதனால் ஒக்லகோமா நகரில் பல வீடுகள் தரைமட்டமாயின. வெள்ளப் பெருக்கும் ஏற்பட்டது. இங்கு சூறாவளி புயல் தாக்கும் என முன் எச்சரிக்கை விடப்பட்டதால் 17 ஆயிரத்துக்கும் மேற்பட்டோர் அங்கிருந்து வெளியேறினர்.அங்கு மணிக்கு 136 முதல் 165 மைல் வேகத்தில் சூறாவளி புயல் வீசியதால் கடும் பாதிப்பு ஏற்பட்டது. சூறாவளி புயல் வெள்ளத்தில் சிக்கி 2 பேர் பலியாகினர். 29 பேர் காயம் அடைந்து மருத்துவமனையில் சிகிச்சை பெறுகின்ற னர். கடந்த 3ஆம் தேதியும் இங்கு கடுமையான சூறாவளி புயல் தாக்கியது. அப்போது மணிக்கு 300 மைல் (480 கி.மீ.) வேகத்தில் காற்று வீசியது. 36 பேர் உயிரிழந்தனர்.


ராதாரவிக்கு டத்தோ விருதா? மலாக்கா அரசு மறுப்பு.

கோலாலம்பூர்,

தென் இந்திய திரையுலகின் பிரபல குணசித்திர மற்றும் வில்லன் நடிகரான  ராதாரவிக்கு மலாக்கா மாநில அரசாங்கம் டத்தோ விருது வழங்கியிருப்பதாக இதுவரை நம்பப்பட்டு வந்த போதிலும், அதில் உண்மை கிடையாது என்பது இப்போது அம்பலமாகியுள்ளது. மாநில அரசாங்கத்தின் விருது பெறுவோர் பட்டியலில் ராதாரவியின் பெயர் இடம்பெற்றிருக்கவில்லை என்று மலாக்கா முதலமைச்சருக்கான சிறப்பு செயலாளர் பிரசாந்த் குமார் பிரகாசம் நேற்று கூறினார்.

Read More: Malaysia Nanban Tamil Daily on 5.12.2018


தினகரன் கூடாரம் காலியாகும்... ஸ்டாலினிடம் செந்தில் பாலாஜி வாக்குறுதி!!!

அதிமுக முன்னாள் அமைச்சர் செந்தில் பாலாஜி திமுகவில் இணைவார் என நக்கீரன் இணையதளத்தில்தான் முதலில் செய்தி வெளியிட்டோம். அதன்டி இன்று அண்ணா அறிவாலயத்திற்கு தனது ஆதரவாளர்களுடன் வந்த செந்தில்பாலாஜி, திமுக தலைவர் மு.க.ஸ்டாலின் முன்னிலையில் திமுகவில் இணைந்தார்.

அப்போது, ஸ்டாலினிடம் பேசிய செந்தில் பாலாஜி, மேலும் மூன்று தினகரன் ஆதரவு தகுதி நீக்கம் செய்யப்பட்ட எம்எல்ஏக்களை அழைத்து வருவதாக வாக்குறுதி கொடுத்துள்ளார். அதன்படி மூன்று எம்எல்ஏக்களிடம் செந்தில் பாலாஜி முதல் கட்டமாக பேசி வருகிறார்.

அதில், இரண்டு எம்எல்ஏக்கள் வருவது உறுதி செய்யப்பட்டதால் செந்தில் பாலாஜி ஆலோசனையின் பேரில் அன்பில் மகேஷ் பொய்யாமொழி பேசி வரு கிறார். அந்த இருவரில் ஒரு எம்எல்ஏ உடனடியாக இணைவதற்கு சம்மதம் தெரிவித்துள்ளார். மொத்தத்தில் தினகரன் கூடாரம் காலியாகிக் கொண்டி ருக்கிறது என அமமுக வட்டாரங்கள் தெரிவிக்கின்றன.


ஒரு நாளைக்கு 5 மணி நேரம்தான்!’ - மக்களின் உயிரோடு விளையாடும் சிரியா அரசு

சிரியாவில் கிளர்ச்சியாளர்கள் கட்டுப்பாட்டில் உள்ள கிழக்கு கௌட்டாவில் தினமும் 5 மணி நேரம் போர் நிறுத்தம் செய்ய ரஷ்யா உத்தரவு பிறப்பித்துள்ளது.

கடந்த 2011-ம் ஆண்டு முதல் சிரியாவில் அதிபர் பஷீர் அல் ஆசாத்துக்கு எதிராகக் கிளர்ச்சியாளர்கள் போரில் ஈடுபட்டு வருகின்றனர். சிரியா அதிபருக்கு ஆதரவாக ரஷ்யா களமிறங்கியது. கடந்த 8 ஆண்டுகளாக இந்தப் போர் தொடர்கிறது. இந்நிலையில் சிரியா தலைநகர் டமாஸ்கஸ்க்கு அருகே உள்ள கிழக்கு கௌட்டா பகுதியில் கிளர்ச்சியாளர்களுக்கும் அரசு ஆதரவுப்படையினருக்கும் இடையே கடந்த சில நாள்களாக மிகவும் உக்கிரமாகப் போர் நடந்து வருகிறது. அரசுப் படைகள் கிளர்ச்சியாளர்களைக் குறிவைத்து நடத்தும் தாக்குதல்களில் அப்பாவி மக்கள் உயிரிழந்து வருகின்றனர். கடந்த 8 நாள்களில் மட்டும் கிழக்கு கௌட்டாவில் 500-க்கும் மேற்பட்டோர் கொல்லப்பட்டுள்ளதாகத் தகவல் வெளியானது.

சிரியா அரசு ஆதரவுப்படை நடத்திய வான்வழித் தாக்குதல்களில் படுகாயமடைந்த குழந்தைகளின் புகைப்படங்கள் சர்வதேச அளவில் பெரும் தாக்கத்தை ஏற்படுத்தியுள்ளன. சிரியாவில் உள்ள மனித உரிமைகள் அமைப்பின் கண்காணிப்புக் கூடத்தில் (Syrian Observatory for Human Rights) இருந்து ஊடகங்களுக்கு கிடைத்த தகவலின்படி நேற்று நள்ளிரவிலிருந்து கிழக்கு கௌட்டாவில் அமைதி நிலவுகிறது. நேற்று காலை கௌட்டாவில் உள்ள டவுமா டவுனில் நான்கு முறை வான்வழித் தாக்குதல் நடத்தப்பட்டது. அதற்குப் பின்பு இதுவரை எந்தத் தாக்குதல்களும் நடத்தப்படவில்லை. இதனிடையே சிரியா அரசு ஆதரவுப் படைகள் குளோரின் ரசாயனக் குண்டுகளைப் பயன்படுத்தி தாக்குதல் நடத்தியதாகக் கௌட்டா குண்டுவீச்சில் பாதிக்கப்பட்ட குழந்தைகளுக்கு மருத்துவம் பார்த்த ஊழியர்கள் கூறியுள்ளனர். ஆனால், ரசாயனக் குண்டுகள் பயன்படுத்தப்படவில்லை என்று ரஷ்யா மற்றும் சிரியா ராணுவம் மறுத்து வருகிறது.

தற்போதைய நிலவரப்படி கிழக்கு கௌட்டா பகுதியில் 4 லட்சம் பொதுமக்கள் இருக்கலாம் என்று கூறப்படுகிறது. அவர்களின் பாதுகாப்புக்காக ஐ.நா தொடர்ந்து நடவடிக்கை மேற்கொண்டு வருகிறது. முன்னர் கிழக்கு கௌட்டாவில் சண்டை நிறுத்தத்துக்கு ஐ.நா பாதுகாப்புக் கவுன்சில் அழைப்பு விடுத்தது. கடந்த 24-ம் தேதி சிரியாவில் 30 நாள்கள் போர் நிறுத்தம் செய்யும் தீர்மானத்துக்கு ஒப்புதலும் அளித்தது. ஆனால், அதற்குப் பிறகும் தாக்குதல் தொடர்ந்தது.

தற்போது ரஷ்யாவின் பாதுகாப்புத்துறை அமைச்சர் செர்கேய் ஷொயகு மனிதாபிமான போர் நிறுத்தம் குறித்த அறிவிப்பை வெளியிட்டுள்ளார். `சிரியா நேரப்படி காலை 9 மணி முதல் 2 மணி வரை தினமும் ஐந்து மணிநேரம் போர் நிறுத்தம் செய்யப்பட வேண்டும். போர் நிறுத்தத்தின்போது கிழக்கு கௌட்டாவில் இருந்து பொதுமக்கள் பாதுகாப்பான இடங்களுக்குச் செல்ல ஏதுவாக சிரியா ரெட் கிரெசன்ட் அமைப்பினர் பாதைகள் அமைத்து, மக்களுக்கு தகவல் கொடுப்பார்கள்’ என்றும் அவர் தெரிவித்துள்ளார். இந்த ஐந்து மணி நேர உடன்பாட்டை ஐ.நா சபை வரவேற்றுள்ளது. ஆனாலும், 30 நாள் போர் நிறுத்தத்தை அமல்படுத்த வலியுறுத்தி வருகிறது.


ஆயர் ஈத்தாம் தமிழ்ப்பள்ளி இணைக் கட்டடத்திற்கு தகுதி சான்றிதழ் கிடைக்காதது ஏன்?

ஆயர் ஈத்தாம் தோட்ட தமிழ்ப் பள்ளிக்கு வெ. 13 இலட்சம் செலவில் கட்டி முடிக்கப்பட்ட 6 வகுப்பறைகளைக் கொண்ட புதிய இணைக் கட்டடத்திற்கு அனுமதி தகுதி சான்றிதழ் கிடைக்காததால் மாண வர்கள் பரிதவிப்புக் குள்ளாகியிருப்பதாக புகார் கூறப்பட்டது. பகாவ், ஆயர் ஈத்தாம் தோட்ட தமிழ்ப் பள்ளியின் இணைக் கட்டடம் கட்டி முடிக் கப்பட்டு 15 மாதங் களாகியும் இன்னும் மாணவர்கள் பயன்படுத்த முடியாத நிலையில் இருப்பதாக பெற்றோர் ஆசிரியர் சங்க நிர்வாக குழு உறுப்பினர் முரளி தங்கையா புகாரை முன் வைத்தார். கடந்த 2015ஆம் ஆண்டு தொடக்கத்தில் பூமி பூஜையும் கட்டி முடிந்த பிறகு கிரகப் பிரவேசமும் கல்வி துணை யமைச்சர் டத்தோ கமலநாதன் தலைமையில் நடைபெற்றதாக அவர் தெரிவித்தார். சுமார் 90க்கும் மேற்பட்ட மாணவர்கள் படிக்கும் இந்த பள்ளியில் இட பற்றாக்குறையை தீர்க்கும் நோக்கத்தில் கட்டப்பட்ட இணை கட்டடம் இன்னும் பயன்படுத்த முடியாமல் பாழடைந்து அவல நிலையில் இருந்து வருவ தாக அவர் குறிப்பிட்டார். ஜெம்போல் நாடாளுமன்றத்தி லுள்ள ஜெரம் பாடாங் சட்டமன்ற தொகுதியிலுள்ள தமிழ்ப் பள்ளிகளுக்கு கடந்த வாரம் மானியம் வழங்கும் நிகழ்வில் இந்த பள்ளியின் அவல நிலை குறித்து கல்வி அமைச்சர் டத்தோ கமல நாதனிடம் நேரடியாக வினா எழுப்பியபோது பதில் அளிக்காமல் வெளியேறியதாக முரளி தங்கையா கூறினார். இக்கூட்டத்தில் ஆசிரியர்கள், பெற்றோர்கள், கல்வி இலாகா அதிகாரி முன்னிலையில் மக்களுடன் நெருங்கி பழக கூடிய ஒரு நல்ல தலைவராக செயல் படுவதாக டத்தோ கமலநாதன் மூன்று மொழிகளிலும் தன்னைத் தானே புகழ்ந்து பேசியதை நம்பி ஆயர் ஈத்தாம் தோட்ட தமிழ்ப் பள்ளி இணை கட்டடம் பிரச்சினை முன் வைத் ததும் சரியான விளக்கம் சொல்லாமல் வெளியேறியதாக அவர் சொன்னார். இந்த புதிய இணை கட்டட மேல் கூரை பகுதி சேதமடைந்து வருவதுடன் குத்தகையாளர் முறையாக கட்டப் படாததால் அனுமதி தகுதி சான்றிதழ் வழங்குவதற்கு ஜெம்போல் மாவட்ட மன்றம் இழுபறி நிலையில் மறுத்து வருவதாகவும் அதிகாரிகள் தரப்பிலிருந்து தகவல்கள் கிடைத்துள்ளன என்று அவர் மேலும் குறிப்பிட்டார்.


சிவானந்தா ஆசிரமத்தின் பாலர் பள்ளி விளையாட்டுப் போட்டி.

பத்து கேவ்ஸ் சிவானந்தா ஆசிரம பாலர் பள்ளியின் 22 ஆம் ஆண்டு விளையாட்டுப் போட்டி அண்மையில் சிவானந்தா ஆசிரம வளாகத்தில் சிறப்பாக நடை பெற்றது. காலை 8 மணிக்குத் தொடங்கிய விளையாட்டுப் போட்டி தெய்வீக வாழ்க்கைச் சங்கத்தின் பொறுப்பாளர்கள் முன்னிலையில் தொடங்கியது. பாலர் பள்ளி யின் தலைமையாசிரியர் வடிவேலு நிகழ்ச்சியை சிறப்பாக நடத்த ஆசிரியர்கள் மாணவர்களை வழி நடத்தி போட்டி நடத்தினர். போட்டியில் மாணவர்கள் மூன்று பிரிவுகளாக பங்கேற்றனர். பெற்றோர்களுக்கான போட்டியும் நடைபெற்றது. பெற்றோர்களும் மாணவர்களும் திரளாக கலந்து கொண்ட இப்போட்டியில் பத்து மலை தம்பதிகள் சென்ற ஆண்டைப் போல இவ்வாண்டும் மாண வர்களுக்கு பரிசு வழங்கினர். வெற்றி பெற்ற மாணவர்களுக்கு ஆசிரம பொறுப்பாளர்கள் பரிசுகளை வழங்கினர்.


முதல் இன்னிங்சில் 260 ரன்களுக்கு ஆஸி.எல்லா விக்கெட்டுகளையும் இழந்தது!

இந்தியா - ஆஸ்திரேலியா இடையேயான முதல் டெஸ்ட் போட்டியின் முதலாவது இன்னிங்சில் ஆஸ்திரேலிய அணி 260 ரன்களுக்கு ஆல்-அவுட்டானது. இந்தியா வந்துள்ள ஆஸ்திரேலிய அணி, நான்கு போட்டிகள்கொண்ட பார்டர்-கவாஸ்கர் டெஸ்ட் தொடரில் விளையாடுகிறது. முதல் டெஸ்ட் புனேயில் நேற்று தொடங்கியது. டாசில் வெற்றி பெற்ற ஆஸி. கேப்டன் ஸ்டீவன் ஸ்மித் முதலில் பேட்டிங்கை தேர்ந்தெடுத்தார். ஆட்ட நேர இறுதியில் அந்த அணி 9 விக்கெட்டுகளை இழந்து 256 ரன்களை எடுத்திருந்தது. மிட்சேல் ஸ்டார்க் 57 ரன்களுடனும், ஹசில்வுட் 1 ரன்னுடனும் களத்தில் நின்றனர். 2வது நாள் ஆட்டத்தை இன்று தொடங்கிய அந்த அணி மேற்கொண்டு 4 ரன்களை மட்டுமே சேர்த்து 260 ரன்களுக்கு ஆல்அவுட்டானது. அஸ்வின் பந்தில் பவுண்டரி அடித்து 61 ரன்களை எட்டிய ஸ்டார்க், அதே ஓவரில் ஜடேஜாவிடம் கேட்ச் கொடுத்து அவுட்டானார். ஹசில்வுட் 1 ரன்னுடன் அவுட்டாகாமல் நின்றிருந்தார். இதையடுத்து இந்தியா தனது முதல் இன்னிங்சை தொடங்கி ஆடி வருகிறது. ஆஸி. அணியை பொறுத்தளவில், அதிகபட்சமாக ரென்ஷா 68 ரன்கள் எடுத்தார். இந்திய தரப்பில் உமேஷ் 4 விக்கெட்டுகளையும், அஸ்வின் 3 விக்கெட்டுகளையும் வீழ்த்தினர். இந்திய அணி: முரளி விஜய், ராகுல், புஜாரா, விராத் கோஹ்லி, ரஹானே, விருதிமான் சாஹா, ஆர்.அஸ்வின், ரவீந்திர ஜடேஜா, ஜே.யாதவ், இஷாந்த் ஷர்மா, உமேஷ் யாதவ். ஆஸ்திரேலிய அணி விவரம்: டேவிட் வார்னர், ரென்ஷா, ஸ்மித், மார்ஷ், ஹேன்ட்ஸ்கோம்ப், எம்.மார்ஷ், வேட், எஸ் ஓ'கீபே, நேதன் லையன், மிட்சேல் ஸ்டார்க், ஹஸ்சில்வுட்.


‘தேர்தலில் வெற்றி கிடைக்குமா?’ - ஆர்.கே.நகரில் ஆராய்ந்த தீபா

'சென்னை ஆர்.கே.நகர் தொகுதிக்கு ஏப்ரல் 12-ம் தேதி இடைத்தேர்தல்' என அறிவித்துவிட்டது தேர்தல் ஆணையம். இடைத்தேர்தலில் மும்முனைப் போட்டி ஏற்பட்டால், பேரவைக்கு எப்படிப்பட்ட வரவேற்பை மக்கள் கொடுப்பார்கள் என வார்டு வாரியாக அலசி வருகிறார் தீபா. அவருடைய முயற்சிக்கு பன்னீர்செல்வம் அணியினரும் ஆதரவு தெரிவிக்கின்றனர்' என்கின்றனர் தீபா பேரவை அமைப்பினர். அ.தி.மு.க அரசுக்கு மிகப் பெரும் தலைவலியாக உருவெடுத்திருக்கிறது, ஆர்.கே.நகர் இடைத்தேர்தல். இதனை மனதில் வைத்தே இத்தொகுதியில் நலத்திட்ட உதவிகளை வழங்கும் விழாவில் பங்கேற்றார், முதல்வர் எடப்பாடி பழனிசாமி. 'அம்மாவுக்குக் கிடைத்த வரவேற்பை, தொகுதி மக்கள் எங்களுக்கு வழங்குவார்கள்' எனவும் பேசி வருகிறார். தொகுதி மக்களிடம் ஜெயலலிதா மரணம் தொடர்பாக எழுந்துள்ள சந்தேகங்களைப் போக்கும் வகையில் அரசு நிர்வாகத்தில் உள்ளவர்கள் அறிக்கைகளை வெளியிட்டு வருகின்றனர். தென்சென்னை மக்களைவிடவும் கூலித் தொழிலாளர்களை அதிகமாகக்கொண்ட ஆர்.கே.நகரில், அமைச்சர்களின் பேச்சுக்கு எந்தவித மரியாதையும் கிடைப்பதில்லை. “ஆர்.கே.நகர் இடைத்தேர்தல் முடிவுகள், அ.தி.மு.க-வின் எதிர்காலத்தைத் தீர்மானிக்கும் என்பதால், நலத்திட்டங்களை ஏராளமாக அறிவிக்க இருக்கிறது தமிழக அரசு. இவையெல்லாம் மக்கள் மனதில் மாற்றத்தை உருவாக்குமா எனத் தெரியவில்லை. தற்போது நிர்வாகிகளும் சசிகலா படத்தை போஸ்டரில் போட்டு சுவரொட்டி ஒட்டுவதில்லை. அ.தி.மு.க பொதுச் செயலாளராக சசிகலா பதவியேற்ற நேரத்தில், ஒட்டப்பட்ட போஸ்டர்களில், அவரது படத்தை மட்டும் பொதுமக்கள் கிழித்துவிடுகின்றனர். தொடர்ந்து அவரது படத்தை முன்னிலைப்படுத்தினால், ஓட்டு கிடைக்காது என அவர்கள் புரிந்துகொண்டுவிட்டனர். எனவேதான், அம்மா வழியிலேயே ஆட்சி தொடரும் என ஜெயலலிதாவை முன்னிலைப்படுத்தியே பேசி வருகின்றனர். ஆர்.கே.நகரில் தலித் மக்கள் நிரம்பியுள்ளனர். ஜெயலலிதாவின் அபிமானிகளாகவும் அவர்கள் உள்ளனர். 'திருமங்கலம் அளவுக்கு கரன்ஸியை வாரி இறைத்தாலும் இரட்டை இலை வெல்லுமா?' என்ற சந்தேகம் இன்னமும் தீரவில்லை" என ஆதங்கப்படுகிறார், வடசென்னை அ.தி.மு.க நிர்வாகி ஒருவர். அதேநேரம், 'தொகுதி மக்கள் தீபாவை எப்படிப் பார்க்கிறார்கள்?' என்பதை அறிந்துகொள்ள, ஆர்.கே.நகரில் ஆய்வுசெய்துவருகிறார் தீபா. பேரவைக்குள் ஏற்பட்டுள்ள நிர்வாகிகள் நியமனம் தொடர்பான குளறுபடிகள் ஒருபுறம் இருந்தாலும், ஆர்.கே.நகரை மையமிட்டே அவருடைய அரசியல் நடவடிக்கைகள் வேகம்பெற்றுவருகின்றன. "ஜெயலலிதா போட்டியிட்டு வென்ற ஆர்.கே.நகரில் வெற்றி பெறுவதுதான் அவர் முன் தற்போதுள்ள ஒரே சவால். நேற்று முன்தினம் தீபாவிடம் பேசிய அரசியல் ஆலோசகர் ஒருவர், 'எம்.ஜி.ஆர் கட்சியைத் தொடங்கிய பிறகு, திண்டுக்கல் இடைத் தேர்தலில் 55 சதவிகித வாக்குகளைப் பெற்று வெற்றிபெற்றார். அவருக்குக் கிடைத்த மிகப் பெரிய வெற்றி அது. காங்கிரஸ் கட்சிக்குப் பாதகமான முடிவு என்றாலும், அக்கட்சியின் வேட்பாளர் என்.எஸ்.வி.சித்தன், ஒரு லட்சத்து 35 ஆயிரம் வாக்குகளைப் பெற்றார். அதேபோல ஆர்.கே.நகர் இடைத்தேர்தல் அரசியல்ரீதியாக மிகப் பெரிய வெற்றியை உங்களுக்குக் கொடுக்கும். இந்தத் தொகுதியில் 30 சதவிகித தலித் மக்கள் வசிக்கின்றனர். 18 சதவிகித மீனவர்கள் உள்ளனர். 15 சதவிகித தெலுங்கு தாய்மொழி மக்களும் நாடார் மக்களும் நிரம்பி உள்ளனர். ஜெயலலிதாவின் ரத்த உறவான நீங்கள் களமிறங்குவதை மக்களும் வரவேற்கின்றனர். உங்களை ஜெயலலிதாவின் பிம்பமாகத்தான் பார்ப்பார்கள். பெண்களின் வாக்கை முழுமையாகக் கைப்பற்றுவதற்கான வாய்ப்பு இருக்கிறது. அ.தி.மு.க-வின் தற்போதைய நிர்வாகிகள் மீது நாடார் சமூக மக்கள் அதிருப்தியில் உள்ளனர். அவர்களுக்கு அமைச்சரவையிலும் போதிய பிரதிநிதித்துவம் அளிக்கப்படவில்லை. இந்த அதிருப்தி அலை உங்களுக்கு சாதகமாக இருக்கிறது. உங்களுக்காக அவர்கள் தேர்தல் வேலை பார்ப்பார்கள். பன்னீர்செல்வம் அணியில் உள்ளவர்கள், 'நாம் ஒரு வேட்பாளரைக் களமிறக்குவோம்' என்ற மனநிலையில் இருந்தனர். இதற்குப் பதில் அளித்த பன்னீர்செல்வமோ, 'வேண்டாம். ஆர்.கே.நகரில் தீபா களமிறங்குவதுதான் சரியாக இருக்கும்' என உறுதியாகத் தெரிவித்துவிட்டார். இந்த சாதகமான அம்சங்களால், அதிகப்படியான வாக்கு வித்தியாசத்தில் வெற்றிபெறுவீர்கள்' என விவரித்திருக்கிறார். அவரது ஆலோசனையை ஏற்றுக்கொண்ட தீபா, தொகுதி மக்களுக்கு அளிக்கவேண்டிய வாக்குறுதிகள்குறித்து குறிப்பெடுத்து வருகிறார்" என்றார் விரிவாக. ஆர்.கே.நகரை குறிவைத்து அதிரடியான அறிவிப்புகளை வெளியிட இருக்கிறார், முதலமைச்சர் எடப்பாடி பழனிசாமி. 'சசிகலா மீதான அதிருப்திகள், தீபாவுக்கு சாதகமாக அமையுமா? திருமங்கலம் ஃபார்முலா ஆர்.கே.நகரில் செல்லுபடியாகுமா?' என்ற கேள்விகளும் அரசியல் வட்டாரத்தில் எழுந்துள்ளன.


30 லட்சம் வெள்ளி போலி ஆவண மோசடி!

போலியான ஆவணங்களை பயன்படுத்தி வடிகால் நீர்ப்பாசன இலாகாவிடமிருந்து ஒரு கோடியே 30 லட்சம் வெள்ளி கோரியது தொடர்பில் ஜொகூர் மாநில பிரபல குத்தகையாளரும் மஇகாவின் முன்னாள் உதவித் தலைவருமான டான்ஸ்ரீ எஸ். பாலகிருஷ்ணன் (வயது 63) உட்பட அறுவரை தடுத்து வைத்து விசாரணை செய்வதற்காக மலேசிய ஊழல் தடுப்பு ஆணையம் (எம்.ஏ.ஏ.சி.) நேற்று இங்குள்ள மாஜிஸ்திரேட் நீதிமன்றத்தின் அனுமதியைப் பெற்றது. டான்ஸ்ரீ கே.பாலகிருஷ்ணன் நிறுவனத்தில் பணியாற்றிய அவரின் மகன், வடிகால் நீர்ப்பாசன இலாகாவைச் (டி.ஐ.டி.) சேர்ந்த அதிகாரிகள் மற்றும் முன்னாள் அதிகாரிகள் இந்த அறுவரில் அடங்குவர். கடந்த புதன்கிழமை காலை 10.30 மணியளவில் டான்ஸ்ரீ கே.பாலகிருஷ்ணன் ஜொகூர் பாருவில் உள்ள அவரின் இல்லத்தில் மலேசிய ஊழல் தடுப்பு ஆணைய அதிகாரிகளால் கைது செய்யப்பட்டார். நேற்று காலை 9.30 மணிக்கு டான்ஸ்ரீ கே.பாலகிருஷ்ணன் உட்பட அறுவர் புத்ரா ஜெயாவில் உள்ள மாஜிஸ்திரேட் நீதிமன்றத்திற்கு கொண்டு வரப் பட்டனர். எம்.ஏ.ஏ.சி.யின் தடுப்புக் காவலுக்குரிய மஞ்சள் நிற சட்டையை அறுவரும் அணிந்திருந்தனர். கையில் விலங்கிடப்பட்ட நிலையில் அதிகாரி களால் கொண்டு வரப்பட்ட அவர்கள், நீதிமன்ற கட்டடத்தை நெருங்கியதும் முகத்தை தங்கள் சட்டையால் மறைத்துக் கொண்டனர். டான்ஸ்ரீ கே.பாலகிருஷ்ணனும் இதர ஐவரும் மாஜிஸ்திரேட் ஏ. அகிருடீன் என்ற பாய் அச்சோ முன்னிலையில் ஆஜரப்படுத்தப்பட்டனர். விசாரணைக்கு ஏதுவாக அந்த அறுவரையும் வரும் ஏப்ரல் 10 ஆம் தேதி செவ்வாய்க்கிழமை வரையில் தடுப்புக் காவலில் வைப்பதற்கு அனுமதி வழங்குமாறு ஊழல் தடுப்பு ஆணையத்தின் பிராசிகியூஷன் அதிகாரி, நீதிமன்றத்தை கேட்டுக் கொண்டார். அறுவரும் மலேசிய ஊழல் தடுப்பு ஆணைய சட்டத்தில் 18 ஆவது பிரிவின் கீழ் தடுத்து வைக்க மாஜிஸ்திரேட் அனுமதி அளித்தார். மஇகா வட்டாரத்தில் பிரபலமான தலைவராக விளங்கிய டான்ஸ்ரீ கே.பாலகிருஷ்ணன், கடந்த 2012 ஆம் ஆண்டு வடிகால் நீர்ப்பாசன இலாகாவின் கால் வாய் சீரமைப்புப் பணிக்காக 350 ஜியோடியூப் விநியோகத்திற்காக ஒரு கோடியே 30 லட்சம் வெள்ளியை கோரியதாக கூறப்படுகிறது. எனினும் அவர் அந்த இலாகாவிற்கு விநியோகம் செய்தது 40 லட்சம் வெள்ளி பெறுமானமுள்ள 89 ஜியோடியூப் யூனிட்டுகள்தான் என்பது மலேசிய ஊழல் தடுப்பு ஆணையத்தின் விசாரணையில் தெரியவந்துள்ளது என்று கூறப்படுகிறது. அவருக்கு எதிரான இந்த குற்றச்சாட்டில் வடிகால் நீர்ப்பாசன இலாகாவின் நான்கு அதிகாரிகள் உடந்தையாக இருந்ததாக விசாரணையில் கண்டுபிடிக்கப் பட்டுள்ளது.


நடுவானில் தீப்பற்றியெரிந்த பயணிகள் விமானம்! பதறவைக்கும் வீடியோ

பெரு நாட்டிலிருந்து அமெரிக்காவுக்கு கிளம்பிய பயணிகள் விமானத்தின் இறக்கையில் திடீரென தீப்பற்றி கொண்டதால் பரபரப்பு ஏற்பட்டது. பெரு நாட்டின் தலைநகரான Limaவிலிருந்து தெற்கு அமெரிக்காவுக்கு பயணிகள் விமானம் ஒன்று 141 பயணிகளை ஏற்றி கொண்டு கிளம்பியது. வானத்தில் பறந்து கொண்டிருக்கும் போது விமானத்தின் வலது பக்க இறக்கை திடீரென தீப்பற்றி எரிய தொடங்கியது.இதை கண்டு அதிர்ச்சியடைந்த விமானி, விமானத்தை அவசர அவசரமாக பெருவின் Jauja நகரில் உள்ள ஒரு சிறிய விமான நிலையத்தை நோக்கி இயக்கினார். பின்னர் அங்கு விமானத்தை, விமானி சாதுர்யமாக தரை இறக்கினார். பின்னர் விமானத்தில் இருந்த பயணிகள் அனைவரும் நெருப்பு விமானத்தில் முழுவதுமாக பரவுவதற்குள் வேக வேகமாக வெளியேறினார்கள். இதுவரை வந்த தகவலின் படி யாருக்கும் பெரிய காயங்கள் ஏற்படவில்லை.இது குறித்து அதிகாரிகள் தற்போது விசாரணை நடத்தி வரும் வேளையில், விமானம் தீப்பற்றி எரியும் வீடியோ இணையத்தில் பரவி வருகிறது.


கொலை, காயப்படுத்தியமைக்காக 2  நீதிமன்றங்களில் மாது மீது குற்றச்சாட்டு!

இந்தோனேசியப் பணிப்பெண்ணை கொலை செய்ததாகவும் கம்போடிய பணிப்பெண்ணுக்கு கடுமையான காயம் ஏற்படுத்திய தாகவும் சான் லாய் லீ (வயது 42) எனும் மாது மீது நேற்று இரு நீதிமன்றங்களில் குற்றம் சாட்டப்பட்டது. லெபோ ராயா ஜெலுத்தோங்கிலுள்ள சானின் வீட்டில் ஜூலை 2016 முதல் நடப்பாண்டு பிப்ரவரி 25 வரை அனாட் (வயது 22) எனும் கம்போடிய மாதை இரும்புக் கம்பியால் தாக்கி காயம் ஏற்படுத்தியதாக சான் மீது செஷன்ஸ் நீதிமன்றத்தில் குற்றம் சாட்டப்பட்டது. அது தொடர்பில் அவர் விசாரணை கோரியுள்ளார். அதையடுத்து ஜுபைடா (வயது 38) எனும் இந்தோனேசிய மாதை கொலை செய்ததாக சான் மீது மாஜிஸ்திரேட் நீதிமன்றத்தில் குற்றம் சாட்டப்பட்டது. சானுக்கு பிணை அனுமதிக்கப்படவில்லை. இவ்வழக்கின் மறு பரி சீலனையை மே 11இல் மேற்கொள்ள செஷன்ஸ் நீதிபதி இர்வான் ஸ்வாய்ன்பான், மாஜிஸ்திரேட் முகமட் அமின் ஷாகுல் ஹமிட் ஆகிய இருவரும் தேதி நிர்ணயித்துள்ளனர். சானும் அவரின் கணவ (வயது 48) ரும் கடந்த பிப்ரவரி 26இல் கைது செய்யப்பட்டனர்.


புக்கிட் ராஜா தோட்ட இடு காட்டு நிலத்தில்  அத்துமீறலா?

முன்னாள் புக்கிட் ராஜா தோட்ட இடு காட்டு நிலத்தில் ஊன்றப்பட்டிருந்த பெயர்ப்பலகையை முன்னறிவிப்பின்றி அகற்றியதாக நம்பப்படும் சம்பந் தப்பட்ட மேம்பாட்டு நிறுவனத்திற்கு எதிராக காவல் நிலையத்தில் புகார் செய்யப்பட்டது. கடந்த சனிக்கிழமை நிகழ்ந்ததாக நம்பப்படும் இந்தச் சம்பவம் குறித்து முன்னாள் புக்கிட் ராஜா, பூனியன் தோட்டப் பிரிவு ஸ்ரீ மகா மாரியம்மன் ஆலய நிர்வாகம் ஞாயிற்றுக்கிழமை பண்டார் புக்கிட் ராஜா காவல் நிலை யத்தில் புகார் செய்தது. இந்தப் புகாரைத் தொடர்ந்து ஞாயிற்றுக்கிழமை இரவு 7.00 மணியளவில் நிகழ்விடத்திற்கு விரைந்த வட கிள்ளான் மாவட்ட காவல் தலைமையகத்தின் குற்றவியல் துறை புலனாய்வு அதிகாரிகள் இடுகாட்டு பெயர்ப் பலகை இடமாற்றப்பட்ட பகுதியை பார்வையிட்டனர். பெயர்ப்பலகை சுமார் 100 மீட்டர் தூரத்தில் உள்ள அந்த இடுகாட்டின் மேட்டு பாங்கான பகுதிக்கு மாற்றப்பட்டுள்ள சம்பவத்தை கடுமையாக கருதுவதாக ஆலய நிர்வாகக்குழு செயலாளர் மூக்கன் இராமசாமி தெரிவித்தார். எந்த முன்னறிவிப்பும் இன்றி சம்பந்தப்பட்ட மேம்பாட்டு நிறுவனத்தின் ஊழியர்கள் இந்த நடவடிக்கையில் ஈடுபட்டதாகவும் இந்த சம்பவத்தை வட கிள் ளான் மாவட்ட காவல் நிலையத்தார் புலன் விசாரணை செய்ய வேண்டும் என்றும் ஆலய நிர்வாகக்குழு அந்தப் புகாரில் வலியுறுத்தியது.அரை நூற்றாண் டுக்கும் பழைமையான புக்கிட் ராஜா தோட்ட இடுகாட்டு நிலத்திற்கு இழப்பீடு கோருவதா அல்லது அந்த இடுகாட்டு நிலத்தை மீட்டெடுத்து நினைவிட பூங் காவாக்குவதா என்று ஆலய நிர்வாகம் திட்டமிட்டு வருவதாகவும் அதற்கு அம்மேம்பாட்டு நிறுவனத்தின் நெடுஞ்சாலை பணிகள் இடையூறாக இருப் பதாகவும் மூக்கன் குறிப்பிட்டார். 1960ஆம் ஆண்டு செயல்படத் தொடங்கியதாக நம்பப்படும் சம்பந்தப்பட்ட இடுகாட்டை புக்கிட் ராஜா, பூனியன் தோட்டப் பிரிவு ஸ்ரீ மகா மாரியம்மன் ஆலய நிர்வாகம் தொடக்கக் காலங்களில் பராமரித்து வந்ததாக அறிய வருகிறது.ஏறக்குறைய 4 ஏக்கர் பரப்பளவிலான அந்த இடுகாட்டு நிலம் விவகாரம் குறித்து சம்பந்தபட்ட நெடுஞ்சாலை மேம்பாட்டு நிறுவனத்திடம் ஏற்கெனவே விளக்கம் அளித்திருப்பதாக அவர் கூறினார். புக்கிட் ராஜா தோட்ட மேம்பாட்டுத் திட்டத்தால் 1990ஆம் ஆண்டு சம்பந்தப்பட்ட இடுகாடு கைவிடப்பட்ட போதிலும் அதை நினைவிடமாக உருவாக்குவதற்கு முன்னாள் பூனியன் தோட்ட ஸ்ரீ மகா மாரியம்மன் ஆலய நிர்வாகம் முயற்சிகள் மேற்கொண்டு வருவதாக தெரிய வருகிறது. புக்கிட் ராஜா வாழைத் தோட்டம் (சுங்கை பிஞ்சாய்), லட்சுமி தோட்டம் (பூனியன் தோட்டம்), என்.இ. தோட்டம் (உள்நாளாங்கட்டை), மெயின் டிவிஷன், செம் பனை ஆலை டிவிஷன், ஆர்பெண்டன் தோட்டம், சுங்கை ராசா டிவிஷன் ஆகியவற்றின் தொழிலாளர்கள் சம்பந்தப்பட்ட இடுகாட்டில் பிரேதங்களை அடக் கம் செய்துள்ளதாக அறிய வருகிறது. சம்பந்தப்பட்ட இடுகாட்டில் 1988ஆம் ஆண்டு வரையில் இரண்டாயிரத்திற்கும் மேற்பட்ட பிரேதங்கள் அடக்கம் செய்யப்பட்டிருக்கலாம் என்றும் மூக்கன் தெரிவித்தார்.


ரஜினிகாந்த் தமிழகத்தின் முதல்-அமைச்சராக வரவேண்டும் - அர்ஜூன் சம்பத்

இந்து மக்கள் கட்சி தலைவர் அர்ஜூன்சம்பத் நேற்று திருவண்ணாமலையில் செய்தியாளர்களை சந்தித்தார். அப்போது அவர் கூறியதாவது, விநாயகர் சதுர்த்தியை முன்னிட்டு இந்து மக்கள் கட்சி சார்பில் தமிழகம் முழுவதும் 50 ஆயிரம் இடங்களில் விநாயகர் சிலைகள் பிரதிஷ்டை செய்யப்பட்டுள்ளது. இந்த விழாவிற்கு அரசின் அனைத்து நிபந்தனைகளையும் இந்து மக்கள் கட்சி ஏற்கிறது.

ஒரு சில இடங்களில் காவல்துறையின் அதிகப்படியான கெடுபிடிகளை மீறி விழா நடத்திய இந்து மக்கள் கட்சியை சேர்ந்தவர்கள் பலர் கைது செய்யப்பட்டுள்ளனர். அவர்களை விடுதலை செய்ய வேண்டும்.

தமிழகத்தில் திராவிட கட்சிகளுக்கு மாற்றாக ஆன்மிக அரசியலை முன்னெடுக்கும் ரஜினிகாந்த் தமிழகத்தின் முதல்-அமைச்சராக வரவேண்டும். அவர் வந்தால் தமிழகத்தில் பெரும் மாற்றம் ஏற்படும். திருவண்ணாமலை அருணாசலேஸ்வரர் கோவிலில் தங்கத்தேர் ஓட அதற்கான நடவடிக்கைகளை மேற்கொள்ள வேண்டும். தீபத்திருவிழா அன்று மலையேற பக்தர்களுக்கு விதிக்கப்பட்ட தடையை ரத்து செய்ய வேண்டும் என்றார்.


பிரேசில் அதிபராக ஜேர் போல்சோனாரா பதவியேற்றார்

பிரேசிலியா,

பிரேசில் நாட்டில் நேற்று பலத்த பாதுகாப்புடன் நடந்த விழாவில், புதிய அதிபராக ஜேர் போல்சோனாரா பதவியேற்றார். பிரேசில் நாட்டில் கடந்த அக்டோபர் மாதம் பொதுத்தேர்தல் நடைபெற்றது. இதில் அதிபர் பதவிக்கான தேர்தலில் முன்னாள் ராணுவ கேப்டனும்  சமூக தாராளவாத கட்சியின் தலைவருமான ஜேர் போல்சோனாரா (வயது 63), இடதுசாரி வேட்பாளர் சிரோ கோம்ஸ், தொழிலாளர் கட்சி வேட்பாளர் பெர்னாண்டோ ஹேடட் ஆகியோருக்கிடையே கடும் போட்டி நிலவியது.

நாட்டின் பாதுகாப்பை மேம்படுத்துவது, வேலைவாய்ப்பை அதிகரிப்பது, ஊழலை ஒழிப்பது உள்ளிட்ட முக்கிய வாக்குறுதிகளுடன் ஜேர் போல்சோனாரா தீவிர பிரச்சாரம் செய்தார். பிரச்சாரத்தின்போது அவரை ஒருவர் கத்தியால் குத்தினார். வயிற்றில் பலத்த காயமடைந்த அவர் மருத்துவமனையில் அனுமதிக்கப்பட்டு சிகிச்சை பெற்றார்.  இந்த தாக்குதலுக்குப் பிறகு ஜேர் போல்சோனாராவுக்கு மக்கள் செல்வாக்கு அதிகரித்தது. தேர்தலில் 55 சதவீத வாக்குகள் பெற்று வெற்றி பெற்றார் ஜேர் போல்சோனாரா.

இதையடுத்து தலைநகர் பிரேசிலியாவில் உள்ள நாடாளுமன்றத்தில் நேற்று பதவியேற்பு விழா நடைபெற்றது. அப்போது புதிய அதிபராக ஜேர் போல்சோனாரா பதவியேற்றுக்கொண்டார். துணை அதிபராக ஓய்வு பெற்ற ராணுவ ஜெனரல் ஹேமில்டன் மவுராவ் பதவியேற்றார்.


ஆஸ்திரேலிய பணத்தில் எழுத்து பிழை

சிட்னி,

ஆஸ்திரேலிய பணத்தில் எழுத்து பிழை ஏற்பட்டதன் காரணமாக அந்நாட்டு ரிசர்வ் வங்கி வருத்தம் தெரிவித்துள்ளது. ஆஸ்திரேலியாவில், முன்னாள் நாடாளுமன்ற பெண் உறுப்பினர் எடித் கோவானை சிறப்பிக்கும் வகையில் கடந்த ஆண்டு அக்டோபர் மாதம், புதிய 50 டாலர் நோட்டுகளை அந்நாட்டு ரிசர்வ் வங்கி வெளியிட்டது.

இந்த டாலர் நோட்டில் கோவானின் உருவத்தின் பின்னணியில், நாடாளுமன்றத்தில் அவர் ஆற்றிய முதல் உரையின் வரிகள் ஆங்கிலத்தில் இடம்பெ ற்றுள்ளன.  அதில்  ரெஸ்பான்ஸிபிலிட்டி  என்ற வார்த்தை தவறுதலாக  ரெஸ்பான்ஸிபில்டி என்று அச்சிடப்பட்டுள்ளது.  தற்போது சுமார் 46 கோடி, 50 டாலர் நோட்டுகள் நாடு முழுவதும் புழக்கத்தில் உள்ளன. நோட்டு அச்சிடப்பட்டு பல மாதங்களுக்கு பிறகு தற்போது தான் அதில் உள்ள பிழை கண்டுபிடிக்கப்பட்டுள்ளது.


லீனா குற்றவாளி!

இலங்கை போர் மீதான தணிக்கை செய்யப்படாத ஆவணப் படத்தை திரையிட்ட மனித உரிமை ஆர்வலர் லீனா ஹென்றி ஒரு குற்றவாளி என மாஜிஸ்திரேட் நீதிமன்றம் நேற்று தீர்ப்பளித்தது.இந்தத் தீர்ப்பை வழங்கிய மாஜிஸ்திரேட் முகமட் ரெஹான் முகமட் அரிஸ், தண்டனை விதிப்பை மார்ச் 22க்கு ஒத்தி வைத்தார். கருணை மனு மீதான தங்களுடைய வாதத் தொகுப்புகளை மார்ச் முதல் தேதிக்குள் சமர்ப்பிக்கும்படி டிபிபி நூரக்மால் பர்ஹான் அஸிஸுக்கும் லீனாவின் வழக்கறிஞர் நியூசின் சியூவிற்கும் ரெஹான் உத்தரவிட்டார். மூன்றாண்டு சிறைத்தண்டனை அல்லது 50,000 வெள்ளி வரையிலான அபராதம் அல்லது இந்த இரண்டையும் லீனா எதிர்நோக்கியுள்ளார். இவர் இதே மாஜிஸ்திரேட்டினால் கடந்த ஆண்டு மார்ச் மாதம் விடுவிக்கப்பட்டார். எனினும் இந்த மாஜிஸ்திரேட் நீதிமன்ற தீர்ப்பை தள்ளுபடி செய்த உயர்நீதிமன்றம், புசாட் கொமாஸ் நிகழ்ச்சி ஒருங்கிணைப்பாளரான லீனாவை எதிர்வாதம் புரியும்படி உத்தரவிட்டது. இருபத்தாறு ஆண்டுகளாக நீடித்த இலங்கை உள்நாட்டுப் போர் மீதான ஓர் ஆவணப்படத்தை திரையிட்டதாக அவர் மீது குற்றஞ்சாட்டப்பட்டி ருந்தது. லீனா இந்தக் குற்றத்தை 2013 ஜூலை 3ஆம் தேதி கோலாலம்பூர் மற்றும் சிலாங்கூர் சீனர் வர்த்தக சபையின் மண்டபத்தில் புரிந்ததாகவும் கூறப்பட்டது. நேற்று வழங்கப்பட்ட தீர்ப்பை எதிர்த்து தான் மேல்முறையீடு செய்யவிருப்பதாக லீனா நீதிமன்றத்திற்கு வெளியே செய்தியாளர்களிடம் கூறினார்.


என் உற்ற நண்பர் ஷாபி அப்டால் முதுகில் குத்திவிட்டார்

செம்போர்ணா,

2016ஆம் ஆண்டு டத்தோஸ்ரீ முகமட் ஷாபி அப்டாலின் செயல் களால், தான் உண்மையில் வேதனைப் பட்டதாக பிரதமர் டத்தோஸ்ரீ நஜீப் துன் ரசாக் கூறினார்.சில சூழ்நிலைகள் உருவான போது  நான் ஏமாற்றமடைந்தேன். ஷாபி எனது முதுகில்  குத்திவிட்டார். ஒரு நெருங்கிய நண்பரால் இம்மாதிரியான செயல் புரியப்பட்டு இருப்பதால், நான் இன்னும் அந்த வலியை உணர்கிறேன் என்றும் நஜீப் தெரிவித்தார். ஐந்து தவணைகள் செம்போர்ணா நாடாளுமன்ற உறுப்பினராக பதவி வகித்து வந்த ஷாபி, 2016ஆம் ஆண்டு அம்னோவைவிட்டு விலகி, தேசிய முன்னணிக்கு எதிராக பார்ட்டி வாரிசான்  சபாவை அமைத்தார்.

Read More: Malaysia Nanban Tamil Daily on 10.4.2018


இந்திய கிரிக்கெட் அணியின் தலைமைப் பயிற்சியாளர் பொறுப்பிற்கு அனில் கும்பிளே விண்ணப்பம்

இந்திய கிரிக்கெட் அணியின் தலைமைப் பயிற்சியாளர் பொறுப்பிற்கு முன்னாள் சுழற்பந்து வீச்சாளர் அனில் கும்பிளே விண்ணப்பித்துள்ளார். ரவிசாஸ்திரி, சந்தீப் பாட்டீல் ஆகியோரை அடுத்து பயிற்சியாளர் பொறுப்பிற்கு தேர்ந்தெடுக்கப்பட அதிக வாய்ப்புள்ள வீரர் அனில் கும்பிளே என்று கருதப்படுகிறது. ஆனால் பிசிசிஐயின் நிபந்தனைகளின்படி பயிற்சியாளராவதற்கு சர்வதேச அல்லது முதல் தர மட்டத்தில் பயிற்சியாளர் சான்றிதழை விண்ணப்பதாரர் பெற்றிருக்க வேண்டும். மேலும் ஐசிசி முழு உறுப்பினர் நாட்டின் கிரிக்கெட் வாரியம் நடத்தும் சான்றிதழ்; மதிபீட்டு திட்டத்தின் கீழ் தகுதி பெற்றிருக்க வேண்டும். மேலும் இந்தச் சான்றிதழை தற்போது விண்ணப்பிக்கும் போது வைத்திருக்க வேண்டும். ஆனால் அனில் கும்பிளேயிடம் இம்மாதிரியான சான்றிதழ்கள் எதுவும் இல்லை, அதனால் அவர் விண்ணப்பித்திருப்பது பலருக்கும் ஆச்சரியத்தை ஏற்படுத்தியுள்ளது. பயிற்சியாளர் பதவிக்கு இதுவரை இந்தியா மற்றும் வெளிநாட்டினர் சேர்த்து மொத்தம் 57 விண்ணப்பங்கள் வந்துள்ளதாக பிசிசிஐ தெரிவித்துள்ளது.


சசிகலா பதவியைப் பறிக்க ஈபிஎஸ் அணி எம்எல்ஏ-வின் புது ஐடியா!

சசிகலாவின் பதவியைப் பறிக்க, முதல்வர் பழனிசாமி அணியைச் சேர்ந்த திருப்பூர் தெற்குத் தொகுதி எம்எல்ஏ குணசேகரன் புது ஐடியா கொடுத்துள்ளார். ஜெயலலிதா மறைவுக்குப் பிறகு சசிகலா அணி, பன்னீர்செல்வம் அணி என அ.தி.மு.க பிரிந்தது. பன்னீர்செல்வத்துக்கு 12 எம்எல்ஏ-க்களும், 10-க்கு மேற் பட்ட எம்பி-க்களும் ஆதரவு தெரிவித்து, அவருடன் இணைந்து செயல்பட்டுவருகின்றனர். மேலும், மதுசூதனன், மனோஜ்பாண்டியன், பி.ஹெச். பாண்டி யன், மாஃபா பாண்டியராஜன், செம்மலை உள்ளிட்ட முக்கிய நிர்வாகிகள் சசிகலா தலைமை பிடிக்காமல், பன்னீர்செல்வத்தை ஆதரித்து வருகின்றனர். இதனிடையே, சொத்துக்குவிப்பு வழக்கில் சசிகலாவும், இரட்டை இலை சின்னம் பெற லஞ்சம் கொடுக்க முயன்ற வழக்கில் டி.டி.வி.தினகரனும் சிறை யில் அடைக்கப்பட்டுள்ள நிலையில், பன்னீர்செல்வம் அணியை இணைக்கும் முயற்சியில் முதல்வர் பழனிசாமி அணியினர் ஈடுபட்டுவருகின் றனர். முதல்கட்டமாக, இரு தரப்பிலும் குழு அமைக்கப்பட்டது. அதன்பின்னர், சென்னை ராயப்பேட்டையில் உள்ள கட்சித் தலைமை அலுவலகத்தில் இருந்த சசிகலா பேனர் அகற்றப்பட்டது. இதை வரவேற்ற பன்னீர்செல்வம் அணியினர், 'ஜெயலலிதா மரணம்குறித்து சிபிஐ விசாரணைக்குப் பரிந்துரைசெய்ய வேண்டும், சசிகலா குடும்பத்தினரைக் கட்சியிலிருந்து நீக்க வேண்டும்' என்று இரண்டு நிபந்தனைகளை விதித்தனர். ஆனால், இந்த நிபந்தனைகளை ஏற்க பழனிசாமி அணியினர் மறுத்துவருகின்றனர். இதனால், இரு தரப்புக்கும் இடையே பேச்சுவார்த்தை இன்னும் நடைபெறவில்லை. இதனிடையே, அ.தி.மு.க புரட்சித்தலைவி அம்மா கட்சியைச் சேர்ந்த பன்னீர்செல்வம், நேற்று முதல் சுற்றுப்பயணத்தைத் தொடர்ந்தார். கட்சியைப் பலப் படுத்துவதற்காக தொண்டர்களை அவர் சந்தித்துவருகிறார். நேற்றிரவு நடந்த கூட்டத்தில் பேசிய பன்னீர்செல்வம், உள்ளாட்சித்தேர்தலுக்கு முன்பே சட் டப்பேரவைத் தேர்தல் நடைபெறும் என்றும், தேர்தலைச் சந்திக்க நாங்கள் தயாராக இருக்கிறோம் என்றும் அதிரடியாகப் பேசிய பழனிசாமி, தன் அணி யினரை அதிர்ச்சியடையவைத்தார். இந்நிலையில், திருப்பூர் தெற்குத் தொகுதி எம்எல்ஏ குணசேகரன், இன்று செய்தியாளர்களைச் சந்தித்துப் பேசினார். அப்போது, 'பன்னீர்செல்வம் அணி யினர், பகல்கனவு காணாமல் இரவில் ஓய்வெடுக்க வேண்டும்' என்று கூறி, அதிரடியை ஏற்படுத்தினார்.'உடனிருப்பவர்களின் பேச்சைக் கேட்காமல், பேச்சுவார்த்தையில் பன்னீர்செல்வம் ஈடுபட வேண்டும் என்று அழைப்பு விடுத்த குணசேகரன், 'இருவரும் இணைந்து பொதுக்குழுவைக் கூட்டினால்தான் சசிகலா பதவி பற்றி நடவடிக்கை எடுக்கமுடியும்' என்று கூறினார்.


நீண்ட இடைவேளைக்குப் பிறகு மீண்டும் சினிமாவில் சுருதிஹாசன்

கடந்த ஆண்டு வெளியான ‘சி3’ படத்திற்கு பிறகு படங்களில் நடிக்காமல் இருந்த நடிகை சுருதிஹாசன் தற்போது நீண்ட இடைவேளைக்கு பிறகு வித்யூத் ஜம்வாலுடன் நடிக்க ஆரம்பித்துள்ளார்.

சுருதிஹாசன் அளித்த பதில், கடந்த ஒருவருட காலமாக படங்களில் நடிக்காமல் இருந்த சுருதிஹாசன் இப்போது மீண்டும் ஒரு இந்தி படத்தில் நடிக்கிறார். இதன்படப்பிடிப்பு நேற்று தொடங்கியது. இந்த படத்தில் சுருதிஹாசன் ஜோடியாக வித்யூத் ஜம்வால் நடிக்கிறார். இவர் ‘பில்லா-2’, ‘அஞ்சான்’, ‘துப்பாக்கி’ படங்களில் நடித்தவர். இந்த ஜோடியுடன் நஸ்ருதீன்ஷா, அமேல் பாலேகர் உள்பட பலர் நடிக்கிறார்கள். காதல், ஆக்‌ஷன் கலந்த படமாக உருவாகும். இதை மகேஷ் மஞ்ரேக்கர் இயக்குகிறார். இந்த படத்துக்கு இன்னும் பெயர் வைக்கவில்லை. இதை தொடர்ந்து வேறு படங்களிலும் நடிக்கவும் சுருதிஹாசன் தயாராகி வருவதாக கூறப்படுகிறது.


மாநில உரிமைகளை பறித்து தமிழகத்தில் பா.ஜனதா காலூன்ற முயற்சிக்கிறது

சென்னை, விடுதலை சிறுத்தைகள் கட்சி தலைவர் தொல். திருமாவளவன் சென்னை அசோக் நகரில் உள்ள கட்சி அலுவலகத்தில் இன்று நிருபர்களுக்கு பேட்டி அளித்தார். அவர் கூறியதாவது:-விடுதலை சிறுத்தைகள் கட்சி சார்பில் தந்தை பெரியார் பிறந்தநாளையொட்டி செப்டம்பர் 17-ந் தேதி மாநில சுயாட்சி மாநாடு நடத்தப்படுகிறது. மத்திய அரசு மாநில அரசின் உரிமைகளை படிப்படியாக பறித்து வருகிறது. மொழி, நிதி உரிமைகள், சுகாதாரம், சட்டம், ஒழுங்கு, கல்வி உரிமை என அனைத்து உரிமைகளையும் மத்திய அரசு பறித்து அதிகாரத்தினை மத்தியில் குவித்து வருகிறது. இந்த நிலையில் மாநில உரிமைகளை மீட்கவும் மத்தியில் கூட்டாட்சி தத்துவத்தை நிலை நிறுத்தவும் வேண்டும் என்கிற அடிப்படையில் விடுதலை சிறுத்தைகள் கட்சி அனைத்து ஜனநாயக சக்திகளையும் ஒருங்கிணைத்து இந்த மாநாட்டை நடத்துகிறோம். குறிப்பாக 1960-களில் இந்தி திணிப்பை எதிர்த்து திராவிடர் கழகம், தி.மு.க. ஆகியவை பெரும் போராட்டங்களை நடத்தியது. தமிழக மாணவர்களும் இந்த போராட்டங்களில் பங்கேற்று பலியானார்கள். ஆனாலும் இன்னும் இந்தி திணிப்பு, சமஸ்கிருத திணிப்பு நடைபெற்றுக் கொண்டிருக்கிறது. தமிழை ஆட்சி மொழியாக்க முடியவில்லை. நீதிமன்றத்தில் தமிழை வழக்காடு மொழியாக அங்கீகரிக்க வேண்டும் என்று மதுரையில் வழக்கறிஞர்கள் சாகும் வரை உண்ணாவிரதம் இருந்து வருகின்றனர். இப்படி மொழி உரிமையை பறிப்பதோடு கல்வி உரிமையையும் பறித்து வருகின்றனர். நீட் தேர்வு அதற்கு ஒரு சான்றாக உள்ளது. ஜி.எஸ்.டி. வரி விதிப்பின் மூலம் மாநில அரசுக்கான வரி விதிப்பு முறையை பறித்துள்ளனர். தேசிய புலனாய்வு அமைப்பு ஒன்றை உருவாக்கி மாநிலங் களில் உள்ள சட்டம்-ஒழுங்கு அதிகாரத்தையும் பறித்து கொண்டனர். ஏற்கனவே சி.பி.ஐ., வருமான வரிதுறை, அமலாக்கத்துறை போன்றவற்றால் மாநில அரசுகளை அச்சுறுத்தி வருகின்றன. இது போல மாநில அரசுகளின் உரிமைகளை எல்லாம் பறித்து ஒரே நாடு, ஒரே கட்சி, ஒரே ஆட்சி என்ற நிலையை உருவாக்க இன்று மத்திய அரசு முயற்சித்து வருகிறது. எனவே மீண்டும் மாற்று சுயாட்சி கோரிக்கையை உயர்த்தி பிடிக்கும் வகையில் இந்த மாநாட்டை ஒருங்கிணைக்கிறோம்.தி.மு.க., தி.க., இடது சாரிகள், காங்கிரஸ் உள்ளிட்ட தோழமை கட்சிகளையும் மாநாட்டில் பங்கேற்பதற்கு அழைக்க திட்டமிட்டுள்ளோம். இவ்வாறு அவர் கூறினார். பேட்டியின் போது நிர்வாகிகள் பாலசிங்கம், எஸ்.எஸ்.பாலாஜி, சேகுவாரா, கவுதம் சன்னா உடன் இருந்தனர்.


தண்ணீர் - தண்ணீர் - தண்ணீர்! நிரந்தரத் தீர்வு எங்கே

தண்ணீர் தண்ணீர் தண்ணீர் என ஸ்ரீ செர்டாங் வட்டார மக்கள் குமுறிக் கொண்டிருக்கிறார்கள். ஒருநாள் நீர் துண்டிப்பு என்றால் பொறுத்துக் கொள்ளலாம், சகித்துக் கொள்ளலாம். ஆனால் பல நாள் பாதிப்பு என்றால் இது இங்குள்ள மக்களை பல இன்னல்களுக்கு உட்படுத்துகிறது என்கிறார் பூச்சோங் தொகுதி மஇகாவின் உதவித்தலைவரும் ஸ்ரீ செர்டாங் மஇகாவின் தலைவருமான கே.எஸ்.சுப்பிரமணியம்.

மின் துண்டிப்பை ஒருவகையில் சகித்துக் கொள்ளலாம். ஆனால் நீர் துண்டிப்பு நீடித்துக்கொண்டே போவது ஒரு வேதனையான விஷயமாகும்.

கடந்த கால சம்பவங்களை நினைவு கூர்ந்தால் செமினி நீர் சுத்திகரிப்பு ஆலை அடிக்கடி பாதிப்புக்கு உள்ளாவதாக தெரிகிறது. சம்பந்தப்பட்ட தரப்பு இதுகுறித்து தக்க பாதுகாப்பு மற்றும் தடுப்பு நடவடிக்கைகளை போதிய அளவில் எடுக்கத் தவறி விட்டது போலும்.

இங்குள்ள மக்களின் மனக்குறைகளை ஸ்ரீ செர்டாங் சட்டமன்ற உறுப்பினர் டாக்டர் சித்திமரியாவின்

கவனத்திற்கு ஸ்ரீ செர்டாங் மஇகா கிளை எடுத்துச் சென்றது. எங்களின் தொடர்பு எண் 019-3399202. சட்டமன்ற உறுப்பினர் இவ்விவகாரத்திற்கு விரைவாக தீர்வு காண வேண்டும் என்று கே.சுப்பிரமணியம் மலேசிய நண்பன் தீர்வை நோக்கி வாயிலாக வேண்டுகோள் விடுத்துள்ளார்.

கழிவுநீர் கலந்து விட்டது. தீர்வுக்கு காலதாமதம் ஆகும் என்று சொல்வதெல்லாம் மக்களின் சிரமங்களுக்கு நிவாரணமாகாது.

ஆயர் சிலாங்கூரும் இதில் சிறப்புக் கவனம் செலுத்த வேண்டும். 3,28,957 பேர் இந்த நீர்த் தடையால் பாதிக்கப்பட்டுள்ளதாக தெரிவிக்கப்பட்டுள்ளது.

பண்டார் புக்கிட் மக்கோத்தாவில் கழிவுகள் கொட்டும் காரணத்தால் சிலாங்கூரிலும் புத்ரா ஜெயாவிலும் ஆக மொத்தம் 15 லட்சம் மக்கள் தண்ணீரின்றி தத்தளிக்கிறார்கள் என்று செய்தி வருவது நிலைமை மோசமாகி வருவது என்றே அர்த்தம்.

குடிநீரின்றி மக்கள் தவிப்பது ஒரு தொடர்கதையாக ஆகிவிடக்கூடாது என்று இங்கே வலியுறுத்தப்படுகிறது. லெம்பாகா உருஸ் ஆயர் சிலாங்கூர் வாரியம் இந்த நீர்ப்பிரச்சினைக்கு நிரந்தரத் தீர்வு காணும் கடமை கடப்பாட்டினை கொண்டுள்ளது என்று இங்கு நாங்கள் சுட்டிக்காட்ட விரும்புகிறோம்.


காங்கிரஸ் கட்சிக்கு தாவும் பாஜக மூத்த தலைவர்கள்...

மக்களவை தேர்தல் நெருங்கி வரும் நிலையில் அனைத்து கட்சிகளும் மும்முரமாக தேர்தல் பிரச்சாரத்தில் இறங்கியுள்ளன. இந்த நிலையில் அனைத்து காட்சிகளிலும் உள்ள அதிருப்தி தலைவர்கள் எதிர்க்கட்சிகளுக்கு தாவி வருகின்றனர்.

அந்த வகையில் முன்னாள் நிதியமைச்சராக யஸ்வந்த் சின்ஹா பாஜக விலிருந்து சமீபத்தில் விலகினார். அதனை தொடர்ந்து பட்னாவின் பாஜக எம்.பி யான சத்ருகன் சின்ஹா காங்கிரஸ் கட்சிக்கு மாறுவதாக தகவல் வெளியானது. இந்நிலையில் அவர் நேற்று காங்கிரஸ் தலைவர் ராகுல் காந்தியை நேரில் சந்தித்து பேசினார். இதன் பின்னர் தற்போது உத்திரபிரதேச மாநிலத்தின் எட்டவா தொகுதியில் பாஜக எம்.பி ஆக இருந்த அசோக் குமார் தோஹ்ரே ராகுல்காந்தி முன்னிலையில் அக்கட்சியில் இணைந்தார்.

தேர்தல் நடக்க உள்ள நிலையில், பாஜகவிலிருந்து முக்கிய தலைவர்கள் விலகுவது அக்கட்சிக்கு மிகுந்த அதிர்ச்சியை ஏற்படுத்தியுள்ளது.அந்த வகையில் முன்னாள் நிதியமைச்சராக யஸ்வந்த் சின்ஹா பாஜக விலிருந்து சமீபத்தில் விலகினார். அதனை தொடர்ந்து பட்னாவின் பாஜக எம்.பி யான சத்ருகன் சின்ஹா காங்கிரஸ் கட்சிக்கு மாறுவதாக தகவல் வெளியானது.

இந்நிலையில் அவர் நேற்று காங்கிரஸ் தலைவர் ராகுல் காந்தியை நேரில் சந்தித்து பேசினார். இதன் பின்னர் தற்போது உத்திரபிரதேச மாநிலத்தின் எட்டவா தொகுதியில் பாஜக எம்.பி ஆக இருந்த அசோக் குமார் தோஹ்ரே ராகுல்காந்தி முன்னிலையில் அக்கட்சியில் இணைந்தார். தேர்தல் நடக்க உள்ள நிலையில், பாஜகவிலிருந்து முக்கிய தலைவர்கள் விலகுவது அக்கட்சிக்கு மிகுந்த அதிர்ச்சியை ஏற்படுத்தியுள்ளது.


வடக்கு முதல்வருடன் அரசியல் ரீதியாக மோதுங்கள்.

இலங்கையில் வாழும் தமிழர்களை இந்தியாவுக்கு விரட்டி அடிக்க வேண்டி வரும் என பொதுபல சேனாவின் பொதுச்செயலாளர் ஞானசார தேரர் தெரிவித்துள்ளார். எனினும், இலங்கையில் வாழும் சிங்களவர், தமிழர் எல்லோரும்தான் இந்தியா போக வேண்டும் என அரசகரும மொழிகள் அமைச்சர் மனோ கணேசன் தெரிவித்துள்ளார். இது குறித்து தொடர்ந்தும் கருத்து தெரிவித்த அவர், விஜய இளவரசன் மத்திய இந்தியாவிலிருந்து இலங்கையின் மேற்கு கரைக்கு வந்தார். அவருடன் அவரது நண்பர்களும் வந்தார்கள். இங்கு வந்த அவர் வேடர் குல அரசியான குவேனியை மணம் புரிந்தார். பின்னர் வேடர் குல அரசியை விரட்டிவிட்டு, தென்னிந்தியாவில் இருந்த தமிழ் இளவரசியை அழைத்து வந்து திருமணம் புரிந்துக்கொண்டார். தமிழ் பெண்களையும் அழைத்து வந்து தன் நண்பர்களுக்கு திருமணம் செய்து கொடுத்தார். எனவே, பெண்களை தென்னிந்தியாவுக்கும், ஆண்களை மத்திய இந்தியாவுக்கும் அனுப்பி நாட்டை வேடர்களுக்கு கொடுத்துவிடுவோமா என அவர் இதன் போது கேள்வியெழுப்பியுள்ளார். எல்லா விடயத்துக்கும் தமிழர்களை இந்தியாவுக்கு விரட்டுவோம் என சொல்வது ஏன்? இந்த நாடு தமக்கு மட்டுமே சொந்தம். ஏனைய எல்லோரும் வெளியில் இருந்து வந்தவர்கள் என்ற வாதத்தை ஏற்றுக்கொள்ள முடியாது. இவர்கள் இதை கைவிட வேண்டும். வடமாகாண முதல்வருடன் சட்ட ரீதியாகவும், அரசியல் ரீதியாகவும் மோதுங்கள். அதற்காக அனைத்து தமிழரையும் விரட்டுவோம் என்று சொல்ல முடியாது. மீண்டும் நாம், கடந்த இருண்ட காலத்துக்குள் செல்ல முடியாது என அரசகரும மொழிகள் அமைச்சர் மனோ கணேசன் மேலும் தெரிவித்துள்ளார்.


முதல்வர் பழனிசாமியுடனான சந்திப்புக்குப் பின் அய்யாக்கண்ணு அதிரடி அறிவிப்பு!

நாடாளுமன்ற முற்றுகைப் போராட்டம் நடத்துவதுகுறித்து நாடு முழுவதும் உள்ள விவசாயிகள் சங்கங்களுடன் ஆலோசனை செய்தபின் முடிவு எடுக்கப் படும்' என்று தென்னிந்திய நதிகள் இணைப்பு சங்கத்தின் தலைவர் அய்யாக்கண்ணு தெரிவித்துள்ளார். சென்னை கிரீன்வேஸ் சாலையில் உள்ள இல்லத்தில், முதல்வர் எடப்பாடி பழனிசாமியை அய்யாக்கண்ணு இன்று நேரில் சந்தித்துப் பேசினார். விவசாயி களின் கோரிக்கைகள் தொடர்பாக முதல்வருடன் சந்திப்பு நடைபெற்றது. இதன் பிறகு, செய்தியாளர்களிடம் பேசிய அய்யாக்கண்ணு, 'விவசாயிகளின் கோரிக்கைகளை நிறைவேற்றுவதாக முதல்வர் உறுதி அளித்தார். விவசாயிகளின் கோரிக்கைகள் தொடர்பாக அடுத்தகட்ட போராட்டத்துக்கு மே 18-ம் தேதி டெல்லி செல்கிறேன். நாடு முழுவதும் உள்ள விவசாயிகள் சங்கங்களுடன் பேச்சுவார்த்தை நடத்திய பிறகு, மே 21-ம் தேதி நாடாளுமன்றம் முற்றுகை அல்லது பிரதமர் அலு வலகத்தை முற்றுகையிடுவது குறித்து ஆலோசனை செய்யப்படும். இந்தியா ஜனநாயக நாடு இல்லை. சர்வாதிகார நாடு. நான் போராட்டத்தைத் தொடங் கினால், ஹெச்.ராஜாவும் தமிழிசையும் பாகிஸ்தானிடம் பணம் வாங்கிக்கொண்டு போராடுகிறேன் என்று கூறுவார்கள்' என்றார்.


நீர் மோர்

எப்படி செய்வது? கெட்டித்தயிர், தண்ணீர் சேர்த்து கலந்து அடித்து உப்பு, பொடியாக நறுக்கிய இஞ்சி, கறிவேப்பிலை சேர்த்தால் நீர் மோர் தயார். இதை பிரசாதமாக கொடுப்பார்கள்.


அனேகமா அந்தப் படம் ஓடாது

ஆனந்தமான கேமராமேனின் ஒட்டிப் பிறந்த இரட்டையர்கள் படம் பாக்ஸ் ஆபிஸில் மண்ணைக் கவ்வியது. அதையடுத்து ஒல்லி நடிகரை வைத்து அவர் இயக்கியிருக்கும் படம் இந்த மாதம் திரைக்கு வருகிறது. பல ஜென்மங்கள் தொடரும் காதல் கதையாம் இது. கடைசியில் நாயகனை வில்லனான முன்னாள் நவரச நடிகர் கொன்று புதைப்பதாக காட்சி உள்ளதாம்.

குழப்படியான முன்ஜென்ம கதை, நாயகனுக்கு சமாதி கட்டுதல் என்று பொதுப் பார்வையாளர்களை படம் திருப்திப்படுத்துமா என படம் பார்த்தவர்கள் உதட்டை பிதுக்குகிறார்கள்.


சுகாதார இலாகாவின் அதிரடியில் 57 உணவகங்கள் மூடப்பட்டன.

ஜேம்ஸ் கந்தையா சிகாமாட், ஜொகூர் மாநில சுகாதார இலாகா அமலாக்க பிரிவினர் 1,144 உணவகங்களின் மீது மேற்கொண்ட சோதனையின் அடிப்படையில் தூய்மையின்மை காரணத்தினால் 57 கடைகள் மூடப்பட்டுள்ளதாக ஜொகூர் அரசு (EXCO) ஆட்சிக் குழுஉறுப்பினர் டத்தோ ஆயுப் ரஹ்மாட் தெரிவித்தார். அண்மையில் ரம லான் சந்தையில் ஒரு தற்காலிக சிறு கடையில் நச்சுத்தன்மை வாய்ந்த உணவை விற்றதாக கிடைக்கப்பெற்ற தகவலின் அடிப்படையில் மேற்கொண்ட சோதனைக்குப் பின்னர், அக்கடை மூடப்பட்டதாக தெரிவித்தார். மேலும், தூய்மையான இடத்தில் உணவுகளை சமைக்க கடைப்பிடிக்கத் தவறினால் சம்பந்தப்பட்டவர்கள் மீது தக்க நடவடிக்கை எடுக்கப்படும் என டத்தோ ஆயுப் ரஹ்மாட் எச்சரித்தார்.இந்நிலையில் ஜொகூர் மாநில சுகாதார இலாக்காவின் அமலாக்க அதிகாரிகள் 1434 உணவகங்களில் அதிரடி சோதனை நடத் தினர். இதில் சுகாதாரமின்றி செயல்பட்டு வந்ததாக நம்பப்படும் 57 உணவகங்களை தற்காலிகமாக மூடுவதற்கு அதன் அமலாக்க அதிகாரி கள் உத்தரவு பிறப்பித்தனர்.


கட்சித் தேர்தலை மறந்து விட்டு பொதுத் தேர்தலில் கவனம் செலுத்துங்கள்.

பெக்கான்,

கட்சித் தேர்தல்களைத் தற்போது ஒருபுறம் தள்ளி வைத்துவிட்டு 14ஆவது பொதுத் தேர்தலில் அதிக கவனம் செலுத்துமாறு கட்சிகளின் தலைவர்களுக்கும் உறுப்பினர்களுக்கும் பிரதமரும் அம்னோவின் தலைவருமான டத்தோஸ்ரீ நஜீப் துன் ரசாக் வலியுறுத்தினார்.பொதுத் தேர்தலுக்காக கட்சியின் தேர்தல் கேந்திரத்தை உத்வேக மாகச் செயல்படுத்த இத்தகைய அர்ப்பணிப்பு அல்லது ஈடுபாடு மிகவும் அவசியமாகிறது.

Read More: Malaysia Nanban Tamil Daily on 2.4.2018


ஈராக்கில் 7 ஐ.எஸ். பயங்கரவாதிகள் பலி!

பாக்தாத்,

ஈராக்கில் ராணுவ வீரர்கள் நடத்திய அதிரடி தாக்குதலில் ஐ.எஸ். பயங்கரவாத இயக்கத் தலைவர்கள் 7 பேர் பலியானார்கள். ஈராக்கில் ஆதிக்கம் செலுத்தி வந்த ஐ.எஸ். பயங்கரவாதிகள் முற்றிலும் ஒழிக்கப்பட்டு விட்டதாக கடந்த 2017ஆம் ஆண்டு இறுதியில் அப்போதைய பிரதமர் ஹைதர் அல்-அபாடி அறிவித்தார்.

ஆனால் சமீபகாலமாக அங்கு ஐ.எஸ். அமைப்பு மீண்டும் தலைதூக்க தொடங்கி உள்ளது. அவர்களை ஒடுக்க ஈராக் ராணுவ வீரர்கள் தீவிர நடவ டிக்கையில் ஈடுபட்டு வருகிறார்கள்.இந்நிலையில், ஈராக்கின் கிழக்குப் பகுதியில் அமைந்துள்ள டியாலா மாநிலத்தில் பாதுகாப்பு படையினர் ரோந்து பணி யில் ஈடுபட்டனர்.  அப்போது அங்கு மறைந்திருந்த ஐ.எஸ். பயங்கரவாத இயக்கத்தை சேர்ந்த சிலரை சரமாரியாக சுட்டனர்.

இந்த தாக்குதலில் ஐ.எஸ். இயக்கத்தை சேர்ந்த 7 தலைவர்கள் கொல்லப்பட்டனர் என பாதுகாப்பு படை அதிகாரிகள் தெரிவித்தனர்.


எதிர்கட்சியினர் நாடளுமன்ற வெளிநடப்பு செய்தது வெறும் நாடகம். -துன் மகாதீர்

கோலாலம்பூர்,

முன்னாள் நீதிபதி முகமட் அரிப் முகமட் யூசுப், நாடாளுமன்ற மக்களவை சபாநாயகராக நேற்று நியமனம் செய்யப்பட்டதற்கான கடிதம் முன் கூட்டியே தயார் செய்யப்பட்டது என்பதை பிரதமர் துன் டாக்டர் மகாதீர் முகமட் தெளிவுபடுத்தியுள்ளார். மேலும், அவரின் நியமனத்தை ஆட்சேபித்து எதிர்க்கட்சி உறுப்பினர்கள் வெளிநடப்பு செய்தது வெறும் நாடகம் என்று அவர் வர்ணித்தார்.

Read More: Malaysia Nanban Tamil Daily on 17.7.2018


சிரியா மீது ஏவுகணை வீசிய அமெரிக்கா

சிரியா மீது ஏவுகணை வீச அமெரிக்க அதிபர் ஜனாதிபதி டொனால்ட் டிரம்பின் மகளான இவான்கா டிரம்பும் காரணமாக இருக் கலாம் என தற்போது பரபரப்பு தகவல்கள் வெளியாகியுள்ளன. சிரியாவில் சில தினங்களுக்கு முன்னர் நிகழ்த்தப்பட்ட ரசாயன தாக்குதலில் சிக்கி சுமார் 100 பேர் வரை கொல்லப்பட்டனர். இந்த தாக்குதலுக்கு பதிலடி கொடுக்கும் வகையில் கடந்த 7-ம் திகதி சிரியா மீது அமெரிக்கா 59 ஏவுகணைகளை வீசியது. இந்த தாக்குதலில் 6 பேர் கொல்லப்பட்டானர். அமெரிக்காவின் இந்நடவடிக்கை சிரியா மற்றும் ரஷ்யா நாடுகள் கடும் கண்டனங்களை தெரி வித்துள்ளன. இந்நிலையில், அதிபர் டிரம்பின் மகனான எரிக் டிரம்ப் பத்திரிகையாளர்களை சந்தித்தபோது ஒரு அதிர்ச்சி தகவலை வெளி யிட்டுள்ளார். அதில், ‘இவான்கா டிரம்ப் தற்போது அதிபர் ஆலோசகராகவும் பதவி வகித்து வருகிறார். இதுமட்டுமில்லாமல், டொனால்ட் டிரம்பின் அன்பிற்குரிய மகளாகவும் இவான்கா டிரம்ப் திகழ்ந்து வருகிறார். எனவே, சிரியா மீது ஏவுகணை தாக்குதல் நடத்த இவான்கா டிரம்ப் தனது தந்தைக்கு ஆலோசனை வழங்கியிருக்க கூடும். மகளின் விருப்பங்களையும் ஆலோசனைகளையும் தந்தையான டிரம்ப் எளிதில் நிராகரிக்க மாட்டார்’ என எரிக் டிரம்ப் வெளியிட்டுள்ள தகவல் தற்போது பரபரப்பை ஏற்படுத்தியுள்ளது.


ம.இ.கா. வின்  தேசியத் தலைவர் பதவியிலிருந்து விலக சுப்ராவுக்கு நெருக்குதல்

கோலாலம்பூர்,

நாட்டின் 14-ஆவது பொதுத்தேர்தலில் படு மோசமான தோல்வியைச் சந்தித்த ம.இ.கா. நாளை அதன் மத்திய செயலவைக் கூட்டத்தை நடத்துகிறது. இதில்,கட்சியின் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் பதவி விலகும் நெருக்குதலுக்கு ஆளாவார் என்று நம்பப்படுகிறது. நடந்து முடிந்த பொதுத்தேர்தலில் 9 நாடாளுமன்ற, 18 சட்டமன்ற இடங்களுக்கு ம.இ.கா. போட்டியிட்டது. எனினும், 2 நாடாளுமன்ற, மூன்று சட்டமன்றத் தொகு திகளை மட்டுமே அதனால் கைப்பற்ற முடிந்தது.

Read More: Malayasia Nanban Tamil Daily on 15.5.2018


சுவிஸ் வங்கியில் விடுதலைப் புலிகளின் ஐந்து மில்லியன் அமெரிக்க டொலர் !

தமிழீழ விடுதலைப் புலிகளின் பெருந்தொகைப் பணம் சுவிட்சர்லாந்து வங்கியொன்றில் வைப்புச் செய்யப்பட்டுள்ளதாக சிங்கள ஊடகமொன்று செய்தி வெளியிட்டுள்ளது. புலிகளின் சர்வதேச வலையமைப்பிற்கு சொந்தமான பணம் இவ்வாறு சுவிட்சர்லாந்தின் முதனிலை வங்கியொன்றில் வைப்புச் செய்யப்பட்டுள்ளது. இலங்கைக்கு எதிராக ஐக்கிய நாடுகள் மனித உரிமைப் பேரவை காரியாலயத்திற்கு எதிரில் போராட்டம் நடாத்த அந்த வங்கியிலிருந்து பணம் மீளப் பெற்றுக் கொள்ளப்பட்டுள்ளதாகவும் இதன் ஊடாகவே பாரியளவு பணம் வைப்புச் செய்யப்பட்டமை அம்பலமாகியுள்ளது எனவும் ஊடகத்தில் தெரிவிக்கப் பட்டுள்ளது. தமிழ்த் தேசியக் கூட்டமைப்பின் நாடாளுமன்ற உறுப்பினர் சுமந்திரனை கொலை செய்யுமாறு கூறி வடக்கில் உள்ள புலிகளுக்கு பணம் அனுப்பி வைக்கப் பட்டதாகவும், இந்தப் பணம் சுவிட்சர்லாந்தின் புலிகள் வலையமைப்பினால் அனுப்பி வைக்கப்பட்டது எனவும் தெரிவிக்கப்பட்டுள்ளது. சுவிட்சர்லாந்து வங்கியில் தமிழீழ விடுதலைப் புலிகளின் ஐந்து மில்லியன் அமெரிக்க டொலர் பணம் வைப்புச் செய்யப்பட்டுள்ளதாக, புலிகளின் முன்னாள் சர்வதேச விவகாரப் பொறுப்பாளர் குமரன் பத்மநாதன் கூறியுள்ளார் என தெரிவிக்கப்படுகிறது.


மலேசிய சாதனையாளர் புத்தகத்தில் செலினா முரளிதரன்.  ஆங்கிலத்தில் நீளமான கவிதை எழுதினார்

(ஆர். குணா)

கோலாலம்பூர்,

ஆங்கிலத்தில் நீளமான கவிதையை எழுதி செலினா முரளிதரன் மலேசிய சாதனையாளர்கள் புத்தகத்தில் இடம் பிடித்துள்ளார்.115 பத்திகளில் 2,641 வார்த்தைகளை உள்ளடக்கி செலினா முரளிதரன் இக்கவிதையை எழுதியுள்ளார். இதற்கு முன் மலேசியாவில் யாரும் இவ்வளவு நீளமான கவிதையை எழுதாத பட்சத்தில் செலினாவின் பெயர் மலேசிய சாதனையாளர்கள் புத்தகத்தில் பதிவு செய்யப்பட்டது.

Read More: Malaysia Nanban Tamil Daily on 16.4.2019


மகாதீருடன்  மீண்டும் இணைந்து பணியாற்றுவது லேசான காரியமல்ல.

கோலாலம்பூர்,

பிரதமர் துன் டாக்டர் மகாதீருடன் பணியாற்றுவது லேசான காரியமல்ல என்று கூறுகிறார் பெர்மாத்தாங் பாவ் நாடாளுமன்ற உறுப்பினர் நூருல் இஸா அன்வார். மகாதீர் மீண்டும் பிரதமரானதில் உடைந்து போன தன் மனதை எவ்வாறு தேற்றிக்கொண்டார் என்பது பற்றி அவர் சிங்கப்பூரின் ஸ்ட்ரெயிட்ஸ் டைம்ஸ் நாளேட்டுடன் பகிர்ந்து கொண்டார். எல்லாம் ஒரே கொந்தளிப்பாகவும் குழப்பமாகவும் இருந்தது. நான் நிறைய கற்றுக்கொண்டேன். ஆனால், ஏதோ ஒரு விதத்தில் நான் மனமுடைந்து போனேன் என்றுதான் நினைக்கிறேன் என்றார் நூருல் இஸா.

Read More: Malaysia Nanban Tamil Daily on 25.3.2019


மலேசியாவில் தனி வரலாறு படைப்பார் தீனா !

அனைத்துலகப் போட்டிகளில் தொடர்ந்து வெல்ல வேண்டும். அடுத்து வரும் ஒலிம்பிக் போட்டிக்குத் தகுதி பெற வேண்டும். ஒலிம்பிக்கில் பதக்கம் வெல்வது எனது கனவு என்று இளம் பூப்பந்து வீராங்கனையான தீனா முரளி தரன் நேற்று கூறினார். பூப்பந்துப் போட்டிகளில் மலேசியாவுக்கென தனி வரலாறு உண்டு. அந்த வரலாற்றுக்குள் ஒரு வரலாற்றைப் பதிவு செய்திருக்கிறார் தீனா.அண்மையில் ஈப்போவில் நடந்து முடிந்த தேசிய பூப்பந்து சாம்பியன் போட் டியில் மகளிர் ஒற்றையர் பிரிவில் தேசிய சாம்பியனாக வாகை சூடியுள்ளார் 19 வயதுடைய தீனா. தீனாவின் இந்த வெற்றி, மலேசிய இந்தியர்களைப் பொறுத்தவரை ஒரு வரலாற்றுப்பூர்வமான சாதனையாகும். பூப்பந்துப் போட்டியின் மகளிர் பிரிவில் தேசிய சாம்பியனாக வாகை சூடியிருக்கும் முதல் மலேசிய இந்திய வீராங்கனை என்ற சாதனையை தீனா படைத்திருக்கிறார்.தீனாவின் மூத்த சகோதரர் கஜென் சிலாங்கூர் மாநி லத்தைப் பிரதிநிதித்து விளையாடியுள்ளார். அதேவேளையில், தீனாவின் இளைய சகோதரி செலினா முரளி தரன் தற்போது சிலாங்கூரை பிரதிநிதித்து விளையாடி வருகிறார். தேசிய சாம்பியன் போட்டியில் வென்றிருந்தாலும் தாம் அனைத்துலக போட்டிகளில் முத்திரை பதிக்கவேண்டும் என்ற வேட்கையுடன் தொடர்ந்து கடுமையான பயிற்சிகளில் ஈடுபட்டு வருவதாக அவர் கூறினார். 6 வயதில் இருந்தே பூப்பந்து விளையாடி வருகிறேன். எனது வெற்றிக்காக நீண்ட காலம் பயிற்சி செய்து வந்துள்ளேன். எனக்கு மிகவும் பக்கபலமாக இருப்பவர்கள் என் பெற்றோர்தான் என்று அவர் கூறினார். கிள்ளானைச் சேர்ந்த முரளிதரன் -டாக்டர் பரிமளா தம்பதியரின் இரண் டாவது பிள்ளையான தீனா, தனது முக்கிய இலக்கு ஒலிம் பிக் போட்டி வரை சென்று பதக்கம் வெல்வதுதான் என்கிறார்.


திராவிட - தமிழ் தேசிய பங்காளிச் சண்டைக்குள் வர நினைத்தால் மண்டை ரெண்டாயிடும்.

சென்னை:

தமிழ் தேசிய கட்சிகளுக்கும், திராவிடக் கட்சிகளுக்கும் இடையே பங்காளிச் சண்டை தான் நடக்கிறது. இதையே காரணமாக வைத்து உள்ளே வர நினைத்தால் மண்டை உடைந்துவிடும் என்று நாம் தமிழர் கட்சியின் தலைமை ஒருங்கிணைப்பாளர் சீமான், பாஜகவிற்கு நேரடி எச்சரிக்கை விடுத்துள்ளார். சென்னையில் நடைபெற்ற நிகழ்ச்சி ஒன்றில் அவர் பேசிய வீடியோ காட்சிகள் வெளியாகியுள்ளன. அதில் சீமான் பேசியதாவது : அதிகாரத் திமிறில் தமிழகத்தில் அதிகாரத்தை கைப்பற்ற வேண்டும் என்ற நோக்கில் இன்னும் வீரியமாக நடக்கிறது.

நான் சொல்கிறேன் ராஜா அதிமுக, திமுக முடிந்து விட்டது என்று கருதுகிறீர்கள். இதையே காரணமாக வைத்து உள்ளே வந்து விடலாம் என்று கன விலும் நினைக்காதீர்கள். கருப்பண்ண சாமி, ஐயனார் சாமி கையில் இருப்பதை விட பெரிய அரிவாளை வைத்துக் கொண்டு நிற்போம் நாங்கள். திரா விடக் கட்சிகளுக்கும், தமிழ் தேசியம் பேசும் எங்களுக்கும் நடப்பது பங்காளிச் சண்டை. 50 ஆண்டுகளாக நாட்டை கொடுத்தோம் நாட்டை நாசமாக்கி விட்டார்களே என்ற சண்டை.

இந்த சண்டைக்கு ஊடால வந்தா மண்ட ரெண்டாயிடும். தாமரை மலரும், தாமரை மலரும் என்று சொல்கிறார்கள். உடம்பில் படர்தாமரை தான் மலருமே ஒழிய இங்கு ஒரு தாமரையும் மலராது. நீங்க நோட்டாவுக்கு கீழே இருக்கிறீர்கள், பேட்டா ரஜினிகாந்தை கூட்டிக் கொண்டு வருகிறாய். தம்பி படத்தில் ஒரு டயலாக் வரும் நீ எந்த பக்கம் திரும்பினாலும் நான் நிற்பேன் என்று அதே போல ரஜினி எந்தப் பக்கம் திரும்பினாலும் அவரை எதிர்த்து நான் நிற்பேன்.

ரஜினி நினைத்துக் கொண்டார் சினிமாவில் சொல்வது போல நான் ஒரு தடவை சொன்னா நூறு தடவை சொன்னா மாதிரின்னு. தம்பி இங்க ஒவ்வொன்னையும் 100 தடவை சொல்லனும், அது தான் இங்கு இருக்கிற பெரிய பிரச்னை என்று பேசியுள்ளார் சீமான்.


வைகோவின் மைத்துனர் மகன் சிகிச்சை பலனின்றி உயிரிழப்பு !

விருதுநகரில் நேற்று தீக்குளித்த வைகோவின் உறவினர் சரவண சுரேஷ் சிகிச்சை பலனின்றி  மதுரை அப்போலோ மருத்துவமனையில் உயிரிழந்தார்.

விருதுநகரில் வசிக்கும் வைகோ மைத்துனர் மகன் சரவண சுரேஷ் நேற்று காலை பெட்ரோல் ஊற்றித் தீக்குளித்தார். காவிரி பிரச்னைக்காக தற்கொலை முயற்சியை அவர் மேற்கொண்டதாக தெரிவிக்கப்பட்டது.

90 சதவிகிதத்துக்கு மேல் தீக்காயத்துடன்  மோசமான நிலையில் மதுரை அப்போலோவில் அனுமதிக்கப்பட்டு சிகிச்சை பெற்றுவந்தார் . இந்தத் தகவல் வைகோவை மிகவும் பாதிப்பு அடையச் செய்தது . அப்போலோ மருத்துவமனைக்கு உடனடியாக வந்த வைகோ, சரவண சுரேஷின் நிலையைப் பார்த்து கண்ணீர் விட்டுக் கதறி அழுதார். பின்பு செய்தியாளர்களை சந்தித்து வைகோ கதறி அழுது தன் நிலையை விளக்கினார். தவறான மீம்ஸ் உள்ளிட்ட விஷ யங்களால் காயப்பட்டதாக வேதனை தெரிவித்தார்.  மேலும் `90 சதவிகிதம் தீக்காயம் ஏற்பட்டுள்ளது. இனி அவர் பிழைப்பது கடினமே’ என்று தெரி வித்திருந்தார்.

இந்நிலையில், இன்று சரவண சுரேஷ் சிகிச்சை பலனின்றி உயிரிழந்தார். அவரது உடல் மதுரை அரசு ராஜாஜி மருத்துவமனையில் பிரேதப் பரிசோதனை செய்யப்பட்டு குடும்பத்தாரிடம் ஒப்படைக்கப்படும். அதன் பின்னர் மாலை 6  மணிக்கு மேல் அவரது  சொந்த ஊரான கோவில்பட்டி அருகே உள்ள பெருமாள்பட்டியில் அடக்கம் செய்யப்படும் எனத் தெரிகிறது .


சீனாவில் 14,000 மலேசியர்கள்  நாடு திரும்ப மகாதீர் வலியுறுத்தல்

பெய்ஜிங்,

வெளிநாடுகளில் தங்கியிருக்கும் மலேசியர்கள் தங்கள் தாயகம் திரும்பி,  மீண்டும் வலுவான ஒரு நாடாக மலேசியாவை மாற்ற வேண்டும் என பிரதமர் துன் டாக்டர் மகாதீர் முகமட் வலியுறுத்தியுள்ளார்.‘வெளிநாடுகளில் அவர்கள் எடுக்கக்கூடிய சம்பளம் அதிகமாக இருக்கலாம். ஆனால், வாழ்க்கைச் செலவினமும் அதிகமாகத்தான் இருக்கும். ஆனால், வாழ்க்கைச் செலவினம் குறைவு’.....

Read More: Malaysia Nanban Tamil Daily on 21.8.2018


ராஜபாளையம் பெண்ணுக்கு ஒரே பிரசவத்தில் நான்கு குழந்தைகள் பிறந்தன!

விருதுநகர் மாவட்டம், ராஜபாளையம் கீழஆவாரம்பட்டியைச் சேர்ந்த பதினெட்டாம்படியான் என்பவரின் மனைவி பானுமதி. ராஜபாளையம் பழைய பேருந்து நிலையம் அருகிலுள்ள தனியார் மருத்துவமனையில் முதல் பிரசவத்துக்காக சேர்க்கப்பட்டிருந்த அவருக்கு, நான்கு ஆண் குழந்தைகள் பிறந்துள் ளன. அறுவை சிகிச்சை மூலம் பிறந்த குழந்தைகளும் தாயும் நலமுடன் இருப்பதாக, மருத்துவர் தெரிவித்துள்ளார்.


ஏமாற்றாதே...ஏமாறாதே...என திமுக எம்.எல்.ஏவை நோக்கி பாடும் உடன்பிறப்புகள்!!

வேலூர் மாவட்டத்தை நிர்வாக வசதிக்காக மூன்று மாவட்டங்களாக பிரித்து மாவட்ட செயலாளர்களை நியமித்து நிர்வாகம் செய்கிறது திமுக தலைமை. அதில் மத்திய மாவட்ட செயலாளரக இருப்பவர் நந்தகுமார் எம்.எல்.ஏ. மற்ற இரண்டு மாவட்டங்களில் அதிகளவு கோஷ்டி பிரச்சனை உள்ள மாவட்ட மாக இருப்பது இந்த மத்திய மாவட்டம்தான். தற்போது அந்த மாவட்ட செயலாளர் மீண்டும் ஒரு சர்ச்சையில் சிக்கி ஏமாற்றாதே.. ஏமாறாதே.. என பாட்டுப்பாடி வருகின்றனர்.

அணைக்கட்டு தொகுதிக்கு உட்பட்ட பீஞ்சமந்தை, ஜார்தான்கொல்லை, பாலாம்பட்டு மலை கிராமங்களை சேர்ந்த பழங்குடி மக்களின் பெண் பிள்ளைகள், படிக்க வசதியில்லாமல் தொடக்க கல்வியையே பாதியில் விட்டுவிட்டனர். அப்படிப்பட்ட பிள்ளைகளை அதிகாரிகள் அழைத்துவந்து அணைக்கட்டுவில் உள்ள உண்டு உறைவிடப்பள்ளியில் சேர்த்துள்ளனர். இங்கு 55 பெண் பிள்ளைகள் பயின்றுவருகின்றனர்.

இவர்களை கடந்த ஜீலை 6ந்தேதி சென்னைக்கு தனது சொந்த செலவில் அழைத்து வந்த எம்.எல்.ஏநந்தகுமார், மெரினா கடற்கரையில் உள்ள அண்ணா சமாதி, எம்.ஜி.ஆர் சமாதியை சுற்றிக்காட்டினார். அதோடு பிர்லா கோளரங்கத்துக்கும் அனுப்பி அவர்களை சந்தோஷப்படுத்தியுள்ளார். அங்கு சில செய்தி யாளர்களை சந்தித்த நந்தகுமார், இந்த மாணவிகள் தார்சாலையே பார்த்திராதவர்கள். தலைவர் கலைஞர் பிறந்தநாளை முன்னிட்டு மலைவாழ் மக்க ளுக்கு உதவி செய்ய சென்றபோது, மெரினா கடற்கரையை பார்க்க வேண்டும்மென்றதால், குழந்தைகளின் ஆசையை நிறைவேற்றியுள்ளேன் எனக்கூறி யுள்ளார்.

இதை பார்த்துவிட்டுதான் ஏமாற்றாதே..ஏமாறாதே.. என பாட்டுப்பாடிக்கொண்டுள்ளார்கள் வேலூர் மத்திய மாவட்ட திமுகவினர் பலர். அவர்களிடம் விசாரித்தபோது, பிள்ளைகளை சுற்றுலா அழைத்து சென்று சுத்திக்காட்டியது நல்ல விஷயம்தான். இதையெல்லாம் தலைவர் கலைஞர் பிறந்தநாளுக்காக செய்தேன் என சொல்லி மக்களை ஏமாற்றுவதைத்தான் பொருத்துகொள்ள  முடியலைங்க என்றார்கள்.

என்னவென்று கேட்டபோது, ஜீன் 27ந்தேதி நந்தகுமார் பிறந்தநாள். இதற்காக கோயிலில் பூஜைகள், தங்கத்தேர் இழுப்பு, அன்னதானம் என அவரது ஆதர வாளர்கள் நிகழ்ச்சிகளை ஏற்பாடு செய்து அசத்தி கொண்டாடினார்கள். அப்படியொரு நிகழ்ச்சிக்காக தான் அணைக்கட்டு உண்டு உறைவிடப்பள்ளிக்கு சென்று அங்குள்ள பெண் குழந்தைகளுக்கு இலவசமாக ஆடைகளை வழங்கினார். இந்த ஆடைகளை தனது நண்பர்கள் லண்டன் பைசல், சண்மு கசுந்தரபாபு, துபாய் குமரன், சந்தோஷ் சேர்ந்து உங்களுக்கு இந்த ஆடைகளை வாங்கித்தருகிறார்கள் என்றவர். நான் உங்களை பீச்க்கு அழைத்து செல்கிறேன் என்றார்.

அனைத்தும் அவரது பிறந்தநாளை முன்னிட்டு செய்தார், பேசவும் செய்தார். அதுக்கான வீடியோ பதிவுயிருக்கு. ஆனால் முரசொலி பத்திரிக்கை யில் என்னன்னு செய்திவருது, நான் தலைவர் கலைஞர் பிறந்தநாளை முன்னிட்டு உடைகள் வழங்கினேன் என்று செய்தி வந்தது. இப்போ பிள்ளைகளை சுற்றுலா அழைத்து சென்றவர் தலைவருக்காக செய்தேன், தளபதிக்காக செய்தேன் என்று சொல்கிறார். பிள்ளைங்களுக்கு துணி தருவது, சுற்றுலா கூட்டிச்செல்வது நல்ல விஷயம்தான், ஆனால் ஏன் தலைவருக்காக செய்தேன் என்று பொய் சொல்லி ஏமாற்றனும் எனக்கேட்கிறார்கள்.


சம்பளம் வெ.2,000 எட்டும் வரையில் பிடிபிடிஎன் கடனைத் திரும்பச் செலுத்தவேண்டியதில்லை.

கோலாலம்பூர்,

தங்களின் மாதாந்திர சம்பளம்  2,000 வெள்ளிக்கும் குறைவாக இருக்கும் பிடிபிடிஎன் கடனாளிகள், சம்பளம் 2,000 வெள்ளியை எட்டும் வரையில் கடனை திரும்பச் செலுத்த வேண்டியதில்லை என பிடிபிடிஎன்னின் தலைவர் வான் சைஃபுல் வான் ஜான் தெரிவித்துள்ளார்.

Read More: Malaysia Nanban Tamil Daily on 6.12.2018


நாளை மறுநாள் என் கணவருக்கு கல்யாணம்' - எஸ்.பி-யிடம் கண்ணீர்விட்ட மனைவி

தேனி மாவட்டம், பெரியகுளம் அருகே உள்ள தாமரைக்குளம் காலேஜ்விலக்கு பகுதியைச் சேர்ந்தவர் அருணாதேவி. இவர், பொம்மையக் கவுண்டன்பட்டி பஜார் தெருவைச் சேர்ந்த அன்னக்கொடி − செல்வி இவர்களின் மகனான கோபாலகிருஷ்ணன் தன்னைத் திருமணம் செய்து ஏமாற்றிவிட்டு தற்போது வேறொரு திருமணம் செய்ய இருப்பதாகத் தேனி காவல்துறை கண்காணிப்பாளர் அலுவலகத்தில் கண்ணீர் மல்க புகார் கொடுத்தார்.

"நானும் கோபாலகிருஷ்ணனும் கடந்த 6 ஆண்டுகளாகக் காதலித்து வந்தோம். 2013-ம் ஆண்டு கைலாசநாதர் கோயிலில் திருமணம் செய்துகொண்டோம். பின்னர், தாமரைக்குளத்தில் உள்ள காலேஜ்விலக்கு பகுதியில் வீடு ஒன்றை ஒத்திக்கு எடுத்து வாழ்ந்து வந்தோம். இந்நிலையில் அவரின் அம்மா, அப்பாவின் பேச்சைக் கேட்டுக்கொண்டு வேறொரு திருமணம் செய்ய தயாராகிவிட்டார். நாளை மறுநாள் பி.டி.பட்டியில் இருக்கும் சந்திரபாண்டியன் திருமண மகாலில் திருமணம் நடக்கயிருக்கிறது. என் கணவர் என்னை ஏமாற்றிவிட்டு வேறு கல்யாணம் செய்யப்போகிறார். இது சட்டப்படி செல்லாது. மேலும் எனக்கு நியாயம் வேண்டும் என்பதால் எஸ்.பி.யைச் சந்தித்து முறையிட வந்தேன்" என்றார்.


எரிபொருள் விலை நிர்ணயிக்கப்படும் முறையைத் தெரிவிப்பீர்:

அரசாங்கம் எரிபொருள் விலை எந்த அடிப்படையில் நிர்ணயிக்கப்படுகிறது என்பதை விளக்கிட வேண்டும் அப்போதுதான் எதிரணியினர் பொதுமக்களுக்குத் தப்பான தகவல்கள் கொடுப்பதைத் தடுக்க முடியும் என்கிறது மசீச. எரிபொருள் விலை உயர்வு விவகாரத்தில் அரசாங்கம் வெளிப்படையான முறையில் நடந்து கொண்டால் எதிரணியினர் “உண்மைகளைத் திரித்துக் கூற வாய்ப்பு கிடைக்காமல் போகும்” என மசீச பிரச்சாரப் பிரிவு துணைத் தலைவர் லாவ் சின் கொக் கூறினார். அண்மைய விலை உயர்வை அடுத்து பொதுமக்கள் வதந்திகளை நம்பத் தொடங்கும் அபாயம் இருக்கிறது என்றாரவர். “எதிரணித் தலைவர்கள் சிலர் தங்களை வல்லுனர்கள் என நினைத்துக் கொண்டு பொறுப்பற்ற முறையில் கருத்துத் தெரிவித்து வருகிறார்கள். இது அரசாங்கத்துக்குப் பெரும் தீங்காய் அமைந்திருக்கிறது”, என லாவ் ஓர் அறிக்கையில் கூறினார்.


தேர்தல் காலங்களில் மட்டும் எங்களைப் பயன்படுத்தாதீர்கள்

தேர்தல் காலங்களில் மட்டும் எங்களுக்கு பொய் வாக்குறுதிகள் வழங்கி பயன்படுத்திவிட்டு அதன்பின் எங்களை கைவிடும் நிலையில் உள்ள அரசியல்வாதிகளளுக்கு எச்சரிக்கை விடுத்துள்ளனர் மன்னார் மாவட்ட வேலைதேடும் பட்டதாரிகள். வேலை வாய்ப்புக்களைப் பெற்றுக்கொடுப்போம் என்ற வாக்குறுதிகள் என்னவானது? அது தொடர்பாக நீங்கள் எந்த செயல்பாடுகளையும் முடுக்கிவிட்டதாக தெரியவில்லை எனவும் அவர்கள் கவலை தெரிவித்தனர்.

மன்னார் மாவட்டத்தில் உள்ள வேலைதேடும் பட்டதாரிகள் வடக்கு மாகாண வேலைதேடும் பட்டதாரிகள் சங்கத்தின் அழைப்பின் பெயரில் இன்று காலை மன்னார் புனித செபஸ்தியார் ஆலய மண்டபத்தில் பதிவுகளை மேற்கொண்டனர். இதன்போதே அவர்கள் இவ்வாறு தெரிவித்தனர்.


ஏழையாக இருப்பதால் வெட்கப்படும் மலேசியர்கள்.  நாட்டுப்பற்றில் ஜப்பானியர்களை பின்பற்றுங்கள்.

புத்ராஜெயா,

ஜப்பானியர்களின் நாட்டுப்பற்று உணர்வைப் பின்பற்றி உள்நாட்டுத் தயாரிப்புகளை அதிகமாக வாங்கும்படி மலேசியர்கள் வலியுறுத்தப்பட்டுள்ளனர். அப்போதுதான் நமது பொருள்களும் தரமானவை என்பது உலகளாவிய நிலையில்  பிரபலமாகும் என்று பிரதமர் துன் டாக்டர் மகாதீர் முகமட் கருத்துரைத் தார். வாகன தயாரிப்பு உட்பட, ஜப்பானியர்கள் அவர்களின் சொந்த தயாரிப்புப் பொருள்களுக்கு நிறைய ஆதரவை வழங்கி வருகின்றனர். அவர்களின் நாட்டுப்பற்று உணர்வே இதற்கு காரணமாகும்.

Read More: Malaysia Nanban Tamil Daily on 14.8.2018


என் சாவுக்கு பெண் எஸ்.ஐ.தான் காரணம் : தற்கொலை செய்துகொண்ட போலீஸ்காரர் கடிதம்

என் சாவுக்கு காரனம் இன்ஸ்பெக்டரும், பெண் எஸ்,ஐ,யும் தான் என தனது கையில் கடிதம் எழுதிவைத்துவிட்டு ஊர்காவல்படை வீரர் தற்கொலை செய்துகொண்ட சம்பவம் காரைக்கால் பகுதியில் பெரும் பரபரப்பை உண்டாக்கியுள்ளது.

காரைக்காலை அடுத்துள்ள வரிச்சுக்குடியை சேர்ந்தவர் கண்ணன், அவரது மனைவி தையல்நாயகி,மற்றும் இரண்டு குழந்தைகளோடு அதே பகுதியில் வசித்துவருகிறார். கண்ணன் ஆரம்பத்தில் மருத்துவமனை ஒன்றில் வேலைபார்த்துவந்தபோது வேறு ஒரு பெண்ணோடு தொடர்பில் இருந்ததாக தையல்நாயகிக்கு சந்தேகம்வந்து, அடிக்கடி இருவருக்கு சண்டைவந்திருக்கிறது.

இது குறித்து அனைத்து மகளிர் காவல்நிலையத்தில் புகார் கொடுத்தார் தையல்நாயகி, அதுகுறித்து விசாரித்திருக்கிறார் எஸ்.எஸ்.ஐ. தனலெட்சுமி, இந்த நிலையில் கண்ணன் வீட்டிற்கு வரவில்லை, பதட்டம் அடைந்த குடும்பத்தினர் காவல்துறையில் புகார் அளித்தனர். இந்த சூழலில் வரிச்சுக்குடியில் அவர் இறந்துகிடப்பதாக போலிஸாருக்கு தகவல் கிடைத்து போனார்கள், இறந்துகிடப்பது கண்ணன் தான் என்பதும், அவர் மதுவில் விஷம் கலந்துகுடித்திருப்பதும் தெரியவந்தது. அதோடு என் சாவுக்கு காரனம் இன்ஸ்பெக்டர் மார்த்தினி, மகளிர் ஸ்டேசன் எஸ்.ஐ. தனலெட்சுமி தான் என கையிலும் பேப்பர் ஒன்றிலும் எழுதிவைத்திருந்தார்.

இந்த சம்பவத்தால் கண்ணனின் குடும்பத்தினர் போராட்டத்தில் ஈடுபட்டனர், பிறகு மாவட்ட எஸ்,பி,வம்சீதரடெட்டி, பேச்சுவார்த்தை நடத்தி, உரிய நடவடிக்கை எடுப்பதாக கூறியதன் பேரில் கண்ணனின் உடலை வாங்கி சென்றனர்.

ஏற்கனவே வேலைபலு, மனஅழுத்தம் காரனமாக போலிஸாரின் தற்கொலை என்னிக்கை தமிழகத்தில் அதிகரித்து வரும் வேலையில், போலிஸாரின் மிரட்டலால் காரைக்காலில் ஒருவர் இறந்திருப்பது  அந்தபகுதியில் பரபரப்பாகியுள்ளது.


என்னமோ நடக்குது... மர்மமா இருக்குது

முன்னாள் முதல்வர் ஜெயலலிதா மரணம், அரசு ஆலோசகர் ஷீலா பாலகிருஷ்ணன் பதவி விலகியதாக வெளியாகும் செய்தி என எல்லாமே இந்த அரசில் மர்மமாக உள்ளது என்று மு.க. ஸ்டாலின் தெரிவித்துள்ளார். திமுகவின் செயல் தலைவரும், தமிழக எதிர்க்கட்சித் தலைவருமான மு.க.ஸ்டாலின் இன்று எண்ணூர் துறைமுகப்பகுதிக்கு நேரில் சென்று, இரு கப்பல்கள் மோதிய விபத்தில் கடலில் கலந்துள்ள கச்சா எண்ணெய் அகற்றும் பணிகளை மேற்பார்வையிட்டார். மேலும், இதனால் பாதிக்கப்பட்டு உள்ள மீனவர் குடியிருப்புப் பகுதிகளுக்கும் சென்று, அங்கிருந்த பொதுமக்கள், மீனவ மக்களிடம் குறைகளை கேட்டறிந்தார். அப்போது செய்தியாளர்களிடம் பேசிய ஸ்டாலினிடம் பல்வேறு கேள்விகள் எழுப்பப்பட்டன. ஷீலா பாலகிருஷ்ணன் பதவி விலகியதாக கூறப்படுகிறதே என்று கேள்வி எழுப்பினர். இதற்கு பதிலளித்த ஸ்டாலின், அரசு தரப்பில் இருந்து எதுவும் சொல்லப்படவில்லை. ராஜினாமா செய்ததாக சொல்லப்படும் அந்த செய்தியும் வரவில்லை என்றார். என்னைப் பொறுத்தவரையில் நான் சொல்ல விரும்புவது, ஓய்வுபெற்று இருக்கக்கூடியவர்களுக்கு தான் அரசு பணியில் இந்த அரசு முக்கியத்துவம் கொடுத்துக் கொண்டிருக்கிறது. ஏற்கனவே பணி மூப்பு அடிப்படையில் சில பதவிகளை உருவாக்கித் தர வேண்டிய இந்த அரசு, இதுவரை அதற்கான முயற்சிகளில் ஈடுபடவில்லை. இந்த அரசைப் பொறுத்தவரையில் ஒரு மிகப்பெரிய மர்மமான நிலையில் தான் இருக்கிறது. குறிப்பாக சொல்ல வேண்டுமென்றால், முதல்வராக இருந்த ஜெயலலிதா அப்போலோ மருத்துவமனையில் அனுமதிக்கப்பட்டு, அவருக்கு வழங்கப்பட்ட சிகிச்சைகள் என்ன என்பதும் மர்மமாக இருக்கிறது. அவரது மரணம் எப்படி நடந்தது என்பதும் மர்மமாக இருக்கிறது. அதுபோலவே, இப்போது அதிகாரிகள் ராஜினாமாவா, இல்லையா என்பதும் மர்மமாக இருக்கிறது என்று கூறியுள்ளார்.


ரந்தாவ் இடைத் தேர்தல்!  பக்காத்தனுக்கு மீண்டும் ஒரு பலப்பரீட்சை!

சிரம்பான்,

ரந்தாவ் சட்டமன்றத் தொகுதியில் மிகப்பெரிய அரசியல் மோதல் இன்று ஆரம்பமாகின்றது. அதே வேளை, ஆளும் நம்பிக்கைக் கூட்டணி  (பக்காத்தான்) அரசாங்கத்திற்கு மற்றொரு பலப்பரீட்சையாக இந்த இடைத்தேர்தல் விளங்கும் என அரசியல் ஆய்வாளர்கள் கூறுகின்றனர். இங்கு இன்று வேட்புமனு தாக்கல் நடைபெறுகிறது. பி.கே.ஆர். ரெம்பாவ் தொகுதி துணைத் தலைவர் டாக்டர் எஸ்.ஸ்ரீராம், அம்னோ துணைத் தலைவர் டத்தோ ஸ்ரீ முகமட் ஹசானுக்கும் இடையே நேரடி மோதல் ஏற்படும் என எதிர்பார்க்கப்படுகிறது.

Read More: Malaysia Nanban Tamil Daily on 30.3.2019


தலைவர் இடத்தில் தளபதி இருந்து ஆறுதல் அளித்து வழிநடத்துகிறார் - துரைமுருகன் பேட்டி

சென்னை,

தலைவர் கருணாநிதி இல்லை என்றாலும், தளபதி ஸ்டாலின் அந்த இடத்தில் இருந்து ஆறுதல் தந்து எங்களை வழிநடத்துகிறார் என துரைமுருகன் தெரிவித்தார்.

வருமான வரித்துறையினரின் சோதனை குறித்து துரைமுருகன் செதியாளர்களுக்கு அளித்த பேட்டியில், வருமான வரி சோதனை முழுக்க முழுக்க அர சியல் உள்நோக்கம் கொண்டது. அரசியல் அரிச்சுவாடி தெரியாதவர்களால் நடத்தப்படும் சோதனை. வேலூர் மக்களவைத் தேர்தலையும், 2 தொகுதி இடைத்தேர்தலையும் தடுக்கும் முயற்சியாக தான் இந்த சோதனை ஏவப்பட்டுள்ளது. சோதனை செய வந்த வருமான வரித்துறை அதிகாரிகள், சோதனையில் கைப்பற்றப்பட்ட பணம் குறித்து கேட்டார்கள், எங்களுக்கு சம்பந்தம் இல்லை என தெரிவித்தோம்.

சோதனையில் ஒன்றும் இல்லை என்று திரும்பிச் சென்றுவிட்டார்கள். இந்த சோதனையால் என்னுடைய 3 நாட்கள் தேர்தல் பிரச்சாரம் தடைபட்டு போனது. வெற்றி பெற முடியாதவர்களால் போடப்பட்ட தப்பு கணக்கு தான் இந்த தொடர் சோதனை. முட்டாள் தனமான நடவடிக்கை. மக்கள் மனதில் என்ன மாற்றம் ஏற்படும் என்பது தெரியாமல் சோதனை நடத்துகிறார்கள்.

சோதனை என்ற பெயரில் என்னை அடித்தால் திமுகவினர் பயப்படுவர் என தப்புக் கணக்கு போடுகின்றனர். திமுகவின் வெற்றியை தடுக்க முடியாது. என்னை அடக்க நினைத்தாலும் தொண்டர்களின் அன்பு போதும் என்றவர், தலைவர் கருணாநிதி இல்லை என்றாலும், தளபதி ஸ்டாலின் அந்த இடத்தில் இருந்து எங்களுக்கு ஆறுதல் அளித்து வழிநடத்துகிறார் என்று நெகிழ்ச்சியுடன் கூறினார்.


2017 பட்ஜெட்டின் முக்கிய அம்சங்கள்!

நாடு முழுவதும் பள்ளிக் கூடங்களின் மேம்பாடு மற்றும் பராமரிப்பிற்காக வெ.60 கோடி ஒதுக்கப்பட்டுள்ளது. இதில், தேசிய மாதிரி ஆரம்பத் தமிழ்ப் பள்ளிகளுக்கான வெ. 5 கோடி அடங்கும். பிரிம் தொகை உயர்த்தப்பட்டுள்ளது. மாதம் ஒன்றுக்கு வெ.3,000-க்கும் குறைவான வருமானம் பெறும் குடும்பங்களுக்கு இதுவரை வழங்கப்பட்ட வெ.1,050 மற்றும் வெ.1,000 இனி வெ.1,200-ஆக அதிகரிக்கப் பட்டுள்ளது. வெ.800 உதவித் தொகை பெற்று வந்த பிரிவினர் இனி புதிய பட்ஜெட்டின் கீழ் வெ.900 பெறுவார்கள். திருமணமாகாதவர்களுக்கு வழங்கப்பட்டு வந்த வெ.400 உதவித் தொகை வெ.450-ஆக அதிகரிக்கப்பட்டுள்ளது. பிரிம் திட்டத்திற்காக சுமார் 70 லட்சம் ஏழை மக்களுக்கு வெ.680 கோடி ஒதுக்கப்பட்டுள்ளது.இந்திய சமூகத்தின் வருமானத்தை உயர்த்துவதற்கு வெ.5 கோடி ஒதுக்கப்பட்டுள்ளது.தெக்குன், அமானா இக்தியார் வர்த்தகக் கடனுதவிக்காக வெ. 15 கோடி ஒதுக்கப்பட்டுள்ளது.நாடு முழுவதும் 50 தமிழ்ப்பள்ளிகளில் பாலர் வகுப்புகளை அமைப்பதற்கு ஒரு கோடி வெள்ளி ஒதுக்கப்பட்டுள்ளது. *சுமார் 13 லட்சம் மாணவர்களுக்கு தலா வெ.250-க்கான பற்று அட்டைகள் வழங்கப்படும். இதுவரை பற்றுச்சீட்டுகளாக இருந்தவை பற்று அட்டைகளாக (டெபிட் கார்டுகள்) மாற்றப்பட்டுள்ளன. *மாணவர்களுக்கு தொடர்ந்து உபகாரச் சம்பளம் வழங்கும் திட்டத்தின் கீழ் வெ.430 ஒதுக்கீடு செய்யப்பட்டுள்ளது. ஜே.பி.ஏ (வெ.160 கோடி), மாரா (வெ.200 கோடி), உயர் கல்வி அமைச்சு (வெ.25 கோடி), சுகாதார அமைச்சு (வெ.20 கோடி), கல்வி அமைச்சு (வெ.19 கோடி), மனித வள அமைச்சு (வெ.2 கோடியே 80 லட்சம்), விளையாட்டுத் துறை அமைச்சு (வெ.2 கோடியே 10 லட்சம்) ஆகியன அவற்றுள் அடங்கும். *பி.டி.பி.டி.என். கடனுதவியை திருப்பிச் செலுத்துவோருக்கு இன்று தொடங்கி 2017 டிசம்பர் வரை சிறப்பு கழிவுகள். *ஏழைகளுக்கு உதவும் திட்டத்தின் கீழ், பாதிக்கப்பட்ட குடும்பங்களுக்கு மாதம் ஒன்றுக்கு வெ.300, சிறார்கள் பராமரிப்பு உதவித் தொகையாக வெ. 4,450 தொடர்ந்து வழங்கப்படும். இதில் சுமார் 6 கோடியே 90 லட்சம் குடும்பங்கள் நன்மை அடையும். *சுமார் 12 கோடி முதியோர்களுக்கு உதவும் பொருட்டு வெ.42 கோடியே 40 லட்சம் ஒதுக்கீடு செய்யப் பட்டுள்ளது. * மாற்றுத் திறனாளிகளுக்கு உதவும் திட்டதின் கீழ் வெ.53 கோடியே 50 லட்சம் ஒதுக்கீடு செய்யப்பட்டுள்ளது. இதில் சுமார் வெ.15 கோடி மாற்றுத் திறனாளிகள் நன்மை அடைவார்கள். * நாளிதழ்கள், விவேக கைப்பேசிகள், இணையத் தள சந்தா, உடற்பயிற்சி மைய உறுப்பியம் ஆகியவற்றுக்கு ஆண்டுக்கு வெ.2,500 வரை தனி நபர் வரி விலக்கு அளிக்கப்படுகிறது. * அரசாங்க ஊழியர்களுக்கு ஒரே முறை உதவித் தொகையாக வெ.500 வழங்கப்படும். அவர்களின் சேவைகளை பாராட்டும் வகையில் ஜனவரி மாதம் அத்தொகை செலுத்தப்படும்.


ஜிஞ்சாங் உத்தாரா நீண்ட வீடுகள் விவகாரம்!

நீண்ட வீடுகள் பிரச்சினையில் கூட்டரசுப் பிரதேச அமைச்சர் டத்தோஸ்ரீ தெங்கு அட்னான் தெங்கு மன்சோர் வழங்கியுள்ள வாக்குறுதிகள் தேர்தலுக்கான வாக்குறுதியாக மட்டும் இருந்துவிடக் கூடாது என ஜிஞ்சாங் உத்தாரா நீண்ட வீடு குடியிருப்பாளர்களின் பிரதிநிதியான ஆறுமுகம் மாரிமுத்து தெரிவித்தார். சுமார் 25 ஆண்டுகளுக்கு மேலாக ஜிஞ்சாங் உத்தாரா நீண்ட வீடு விவகாரத்தில் பல பிரச்சினைகள் எழுந்த வண்ணமாக உள்ளன. அதிலும் தேர்தல் ஆண்டு என்றால் மட்டுமே அரசியல்வாதிகளின் வருகையும் வாக்குறுதிகளும் இங்கு அதிகம் காணப்படும். இனியும் இதையெல்லாம் நம்பி ஏமாற இங்குள்ள மக்கள் தயாராக இல்லை. வாய் வழியாக வரும் வாக்குறுதிகளுக்கு இங்கு மதிப்பில்லை. மாறாக அதனை முறையான கடிதம் வழி உறுதிப்படுத்தினால் மட்டுமே இங்குள்ள மக்கள் அதனை நம்புவார்கள் என அவர் சொன்னார். கடந்த சில தினங்களுக்கு முன்பு ஆங்கில பத்திரிகை ஒன்றில் ஜிஞ்சாங் உத்தாரா நீண்ட வீடுகள் பிரச்சினைக்கு தீர்வு கிடைத்து விடும் என்றும் அவர்கள் ஓரிரு மாதங்களில் புதிய மலிவு விலை வீடுகளுக்கு மாற்றப்படுவர் என்றும் டத்தோஸ்ரீ தெங்கு அட்னான் தெங்கு மன்சோர் தெரிவித்திருந்தார். மேலும் கோலாலம்பூர் நகராண்மைக் கழகம், உர்பான் வெல்பேயிங் நிறுவனம், வீடமைப்புத் துறை அமைச்சர் இதன் தொடர்பில் புரிந்துணர்வு ஒப்பந்தத்தில் கையெழுத்திடவுள்ளதாகவும் அவர் கூறியுள்ளார். இங்குள்ள 991 குடியிருப்பாளர்களுக்கு மலிவு விலை வீடுகள் வெ.35 ஆயிரத்திற்கு வாடகை மூலம் வீட்டை பெறும் திட்டத்தின் மூலம் விற்கப்படும். ஸ்ரீ அமான் எனும் அந்த புதிய வீடமைப்புத் திட்டமானது ஜிஞ்சாங் உத்தாரா நீண்ட வீடுகள் இருக்கும் இடத்திலிருந்து 500 மீட்டரில் அமைக்கப்படும் எனவும் அவர் கூறியுள்ளார். அவர் வழங்கியுள்ள வாக்குறுதிகளை உறுதிப்படுத்தும் வகையில் எங்களுக்கு கடிதங்கள் வழங்கப்பட வேண்டும். மேலும் இதன் தொடர்பில் இங்குள்ள மக்களை நேரில் சந்தித்து விளக்கமளிக்க வேண்டும் என்றும் ஆறுமுகம் தெரிவித்தார். கடந்த 1992ஆம் ஆண்டு இதே போன்ற வாக்குறுதியை மத்திய அரசு வழங்கியது. அதாவது 3 மாதம் முதல் மூன்று ஆண்டுகளில் இந்த நீண்ட வீடு விவகாரத்தில் தீர்வு காணப்படும் என வாக்குறுதி அளித்தது. இதுநாள் வரையில் நாங்களும், டத்தோ பண்டாராக பதவி வகித்த நால்வரைச் சென்று மன்றாடி விட்டோம். இதுநாள் வரை எங்களுக்கு விடிவு காலம் பிறக்கவில்லை. இனியும் இதுபோன்ற வாக்குறுதிகளை நம்பி நாங்கள் ஏமாறத் தயாராக இல்லை. உங்களின் வாக்குறுதிகளை நிறைவேற்றுங்கள் எங்களின் வாக்குகள் உங்களின் கட்சிக்குதான் என ஜிஞ்சாங் உத்தாரா நீண்ட வீடு குடியிருப் பாளர்களின் சார்பில் ஆறுமுகம் இதனை தெரிவித்தார்.


இலங்கை தாக்குதலுக்கு காரணம் ராஜபக்சே தான்-  அமைச்சர் பரபரப்பு பேச்சு

இலங்கையின் கொழும்புவில் ஈஸ்டர் பண்டிகை அன்று கிறிஸ்துவ தேவாலயங்கள் மற்றும் தங்கும் விடுதிகளை குறி வைத்து நடத்தப்பட்ட தொடர் தாக்குதல்களில் 300 க்கும் மேற்பட்டவர்கள் கொல்லப்பட்டனர். மேலும் 500 க்கும் அதிகமானோர் காயமடைந்தனர். இந்நிலையில் இந்த தாக்குதல்களுக்கு கரணம் ராஜபக்சே சகோதரர்கள் தான் என இலங்கையின் முன்னாள் அமைச்சர் மேர்வின் சில்வா குற்றம் சாட்டியுள்ளார்.

இதுகுறித்து செய்தியாளர்களிடம் பேசிய அவர், "ஈஸ்டர் அன்று தாக்குதலை நடத்திய தேசிய தௌஹீத் ஜமாத்தை போன்று பல்வேறு இஸ்லாமிய குழுக்களை கோத்தபய ராஜபக்சேவும், அவரது சகோதரரான மகிந்த ராஜபக்சேவுமே உருவாக்கினர். தமிழ், முஸ்லீம் மக்களிடையே குழப்பங்களை ஏற்படுத்தவே இவ்வாறான குழுக்களை அவர்கள் உருவாக்கினர். சிங்கள பௌத்த நாடான இலங்கையை மாற்றியமைக்க யாராவது முயற்சி செய்தால், இனப்படுகொலை செய்தாவது நாட்டை பாதுகாக்க தயங்க மாட்டேன்" என அவர் கூறினார்.


இந்திய சினிமா வரலாற்றில் முதல் முறையாக 1000 கோடி வசூலில் 'பாகுபலி 2'

பிரம்மாண்ட திரைப்படமான 'பாகுபலி 2', 1000 கோடி வசூலில் இணைந்த முதல் இந்தியத் திரைப்படம் என்ற பெருமையைப் பெற்றுள்ளதாம். சமூக வலைத்தளங்களில் #BaahubaliTheConclusion #1000croreBaahubali #1000ccBaahubali போன்ற ஹேஷ்டேக்குகள் தான் இன்றைய ட்ரெண்ட். கடந்த ஏப்ரல் மாதம் 28-ம் தேதி உலகெங்கிலும் இயக்குநர் ராஜமௌலியின் பாகுபலி - 2 ரீலீஸ் ஆனது. பிரபாஸ், ராணா, அனுஷ்கா, ரம்யா கிருஷ்ணன், சத்யராஜ் உள்ளிட்டோர் நடித்த திரைப்படம் இந்தியா மட்டுமன்றி உலகெங்கிலும் ஏற்படுத்திய அலை சற்று அதிகம்தான். இத்திரைப்படம் இந்தியாவில் ரூ.800 கோடி வசூலித்தும், வெளிநாடுகளில் ரூ.200 கோடி வசூலித்தும் மொத்தம் ரூ.1000 கோடி வசூலித்து புதிய சாதனை படைத்துள்ளதாக பிரபல வர்த்தக வல்லுநர் ரமேஷ் பாலா தனது ட்விட்டர் பக்கத்தில் தெரிவித்துள்ளார்.


இது திமிரான அரசு : மோடி மீது சோனியா கடும் தாக்கு

புதுடில்லி : இது திமிரான அரசு. மாநில முதல்வர்களுடன் கலந்து ஆலோசிக்காமல் பிரதமர் தன்னிச்சையாக முடிவெடுத்து வருகிறார் என காங்., தலைவர் சோனியா, பிரதமர் மோடியை கடுமையாக தாக்கி பேசி உள்ளார். பார்லி., வளாகத்தில் செய்தியாளர்களிடம் பேசிய அவர் இதனை தெரிவித்துள்ளார்.

லலித் மோடி விவகாரத்தில் மத்திய அமைச்சர் சுஷ்மா சுவராஜ், ராஜஸ்தான் முதல்வர் வசுந்தரா ராஜே, வியாபம் ஊழல் விவகாரத்தில் ம.பி., முதல்வர் சிவராஜ் சிங் சவ்கான் ஆகியோர் பதவி விலக வலியுறுத்தி பார்லி., கூட்டத் தொடர் துவங்கி நாள் முதலே காங்., உறப்பினர்கள் இருஅவையைகளையும் முடக்கி வருகின்றனர். தொடர்ந்து அமளியில் ஈடுபட்டதால் காங்., எம்.பி.,க்கள் 25 பேரை 5 நாட்கள் சஸ்பெண்ட் செய்து லோக்சபா சபாநாயகர் சுமித்ரா மகாஜன் உத்தரவிட்டார். எம்.பி.,க்களின் சஸ்பெண்டை எதிர்த்து காங்.,ன் முக்கிய தலைவர்கள் பார்லி., வளாகத்தில் உள்ள காந்தி சிலை அருகே தொடர்ந்து போராட்டம் நடத்தி வருகின்றனர்.

மூன்றாவது நாளாக இன்றும் (ஆகஸ்ட் 6) காங்., தனது போராட்டத்தை தொடர்ந்து வருகிறது. கட்சி தலைவர் சோனியா, துணைத் தலைவர் ராகுல் தலைமையில் காங்., உறுப்பினர்கள் கறுப்பு கொடி ஏந்தியும் , கறுப்பு பட்டை அணிந்தும் போராட்டம் நடத்தி வருகின்றனர். அப்போது செய்தியாளர்களிடம் பேசிய சோனியா, இது திமிரான அரசு. வடகிழக்கு மாநில முதல்வர்களை கலந்து ஆலோசிக்காமல் எப்படி நாகாலாந்து அமைதி உடன்படிக்கையில் கையெழுதிட்டனர்? இது திமிரான அரசு என்பதற்கு இதுவே உதாரணம். இதனால் நேரடியாக பாதிக்கப்பட கூடியவர்கள் அம்மாநில முதல்வர்கள் தான். அவர்களின் நம்பிக்கையை பெறாமல் பிரதமர் தன்னிச்சையாக முடித்துள்ளது அதிர்ச்சி அளிக்கிறது.

இது வரலாற்று சிறப்பு மிக்க உடன்படிக்கையாகவே இருக்கட்டும். அதற்காக மணிப்பூர், அசாம், அருணாச்சல் மாநில முதல்வர்களின் ஒப்புதலை கேட்க கூடாதா? நாகாலாந்து அமைதி உடன்படிக்கையை எங்களால் ஏற்றுக் கொள்ள முடியாது என தெரிவித்தார். பிரதமரின் இந்த செயல் வடகிழக்கு மாநில முதல்வர்களை அவமதிக்கக் கூடியது என காங்., துணைத் தலைவர் ராகுலும் குற்றம்சாட்டினார்.


மூன்று மாத குழந்தைக்கு அடையாள அட்டை வழங்கி அனுமதித்த ஐநா...

நியூசிலாந்து பிரதமர் ஜெசிந்தா அட்டெர்ன், தனது குழந்தையுடன் ஐநா சபை கூட்டத்திற்கு வந்து வரலாற்றில் இடம் பிடித்திருக்கிறார். அது என்ன வரலாறு என்றால், குழந்தையுடன் வந்து ஐநா சபையில் கலந்துகொண்ட முதல் பெண் என்பதுதான். இவர் பிரதமராக பதவியில் இருந்தபோதே குழந்தையை பெற்றுக்கொண்டவர். இதுபோன்று பாகிஸ்தானின் முன்னாள் பிரதமர் பெனாசிர் பூட்டோ பிரதமாரக இருந்த போதே குழந்தை பெற்றுகொண்டிருப்பது குறிப்பிடத்தக்கது.

நியூயார்க் நகரில் நடக்கும் ஐநா சபை கூட்டத்தில் பங்கேற்பதற்காக இவர் வந்தர், அப்போது தனது மூன்று மாத குழந்தையையும் உடன் அழைத்துவந்தார். இவரின் குழந்தைக்கு நியூசிலாந்தின் முதல் குழந்தை என்று ஐநா அடையாள அட்டை வழங்கி சிறப்பு செய்துள்ளது.


இந்து சமயத்தை இழிவுபடுத்தும் செயல்களுக்கு முற்றுப்புள்ளி எப்போது?

(கோலாலம்பூர்) இஸ்லாமிய மதப் போதகர்கள் மற்றும் சொற்பொழிவாளர்கள் பலர் இந்து சமயத்தையும் மலேசிய இந்திய சமுதாயத்தையும் அடிக்கடி இழிவாகப் பேசிவருவது ஒரு தொடர்கதைதானா? அவர்களின் செயல்களுக்கு முற்றுப்புள்ளி வைப்பது எப்போது? இதனை கண்டிக்கும் வகையில் நாளை சனிக் கிழமை நாடு தழுவிய நிலையில் ஒரே நேரத்தில் அரசு சார்பற்ற இயக்கங்கள் போலீஸ் புகார்களை செய்வதற்கு உறுதி பூண்டுள்ளன. இந்து சமயத்தை இழிவுபடுத்தி வரும் இந்தியாவைச் சேர்ந்த ஸாஹிர் நாயக், இந்திய சமுதாயத்தை இழிவுபடுத்தியுள்ள பெர்லிஸ் மாநில முப்தி, இன்னும் சிலரின் செயல்களை வன்மையாக கண்டித்த அரசு சாரா இயக்கங்கள், இதற்கு உடனடியாக முற்றுப்புள்ளி வைக்க வேண்டும் என்று வலியுறுத்தியுள்ளனர். போலீசில் புகார் அளிப்பது, அமைதி ஊர்வலம் அல்லது பேரணி நடத்துவது, பிரதமரிடமும் மாமன்னரிடமும் கோரிக்கை மனு வழங்குவது மற்றும் பொது மக்களிடையே இந்திய சமுதாயத்தைப் பற்றியும் இந்து சமயத்தைப் பற்றியும் விழிப்புணர்வு பிரச்சாரங்கள் நடத்துவது எனப் பலவித ஆலோசனைகளைப் பலர் முன்வைத்தனர். நேற்று முன்தினம் தலைநகரில் ஹிண்ட்ராப் முன்னெடுத்த கலந்துரையாடல் தன்மையிலான ஓர் ஆலோசனை கூட்டத்தில் அரசு இயக்கங்கள் இந்த கருத்துகளை முன்வைத்தன. இந்தக் கூட்டத்தில் சுமார் 20 அரசு சார்பற்ற இந்திய இயக்கங்கள் கலந்து கொண்டன. இனியும் இதுபோன்ற சம்பவங்கள் நடக்காமல் இருக்க என்னென்ன நடவடிக்கைகள் மேற்கொள்ள வேண்டும் என்று இந்த கலந்துரையாடலில் வலியுறுத்தப்பட்டது. இயக்கத் தலை வர்களின் பல ஆலோசனைகளை ஆதரித்துப் பேசிய ஹிண்ட்ராஃபின் தலைவர் பொன். வேதமூர்த்தி, முதல் கட்ட நடவடிக்கையாக போலீசில் புகார் அளிக்க வேண்டும் என்று பலரையும் கோரினார். மலேசியா முழுவதும் பல அரசு சார்பற்ற இந்திய இயக்கங்கள் ஒரே நாளில் கூட்டம் கூட்டமாக போலீஸ் புகார் அளிக்க வேண்டும். நம்முடைய சமு தாயம் முதலில் தைரியமாக ஒன்று சேரவேண்டும். நாம் அனைவரும் ஒற்றுமையாக இருந்தால், இதுபோன்ற இழிசெயல்களை எதிர்கொள்வது சுலபம்’ என்று வேதமூர்த்தி கூறினார். நாளை மே 6 ஆம் தேதி சனிக்கிழமை காலை 10.30 மணியளவில் நாடுதழுவிய நிலையில் போலீஸ் புகார்கள் அளிக்க ஏற்பாடு செய்யப்படும் என்று ஹிண்ட்ராஃப் சட்ட ஆலோசகர் கார்த்திக் ஷான் அறிவித்தார். இக்கூட்டத்தில் நடத்தப்பட்ட விவாதங்களைத் தொடர்ந்து அடுத்தக் கட்ட நடவடிக்கைகள் மேற்கொள்ளப்படும் ‘பெர்சத்துவான் ராபாட்’ இயக்கத்தின் செயலாளர் கண்ணன் விவரித்தார். இந்து சமயத்தை இழித்துரைக்கும் வகையில் கடந்த ஏப்ரல் 21 ஆம் தேதி ஒரு கவிதையை பெர்லிஸ் முப்தி முகம்மட் அஸ்ரி அபிடின் பதி விறக்கம் செய்து இருந்தார். அதேபோன்று ஒரு காணொளியில் இந்தியாவில் இந்தியர்கள் தாழ்ந்த சாதியினர், அவமான வாழ்க்கை வாழ்ந்தனர். ஆனால், அவர்கள் பிரிட்டிஷாரால் மலேசியாவிற்கு கொண்டு வரப்பட்ட பிறகு உரிமைகளை கோரினர் என்று அஸ்ரி கூறியுள்ளார். இந்தியர்கள் மலேசியாவில் அனுபவிக்கும் வாழ்க்கை அவர்களின் மூல நாட்டில் உள்ளதை விட ஆயிரம் மடங்கு மேலானது என்றும் தெரிவித்து இருந்தார். அவரின் பேச்சை 40 இந்திய அரசு சார்பற்ற அமைப்புகளின் பிரதிநிதிகளும் ஆதரவாளர்களும் வன்மையாக கண்டித்துள்ளனர். அவரின் பேச்சு தேச நிந்தனை தன்மையில் அமைந்துள்ளது என்று சாடினர்.. முப்தி என்ற முறையில் முகமட் அஸ்ரி மற்ற சமயங்களை அவமதிக்கக்கூடாது. அரசாங்கம் அந்த முப்தியை உடனடியாக அவரது பதவியிலிருந்து அகற்ற வேண்டும் என்றும் அவர்கள் வலியுறுத்தினர். முப்தி மாநிலத்தின் மிக உயர்ந்த பதவி. அவர் சுல்தானுக்கும் மாநில அரசுக்கும் சமய விவகாரங் களில் ஆலோசனை கூறுபவர். மிக உயர்ந்த பதவியில் அமர்ந்து கொண்டு மற்ற சமயங்களையும் மற்ற சம்பிரதாயங்களையும் சிறுமைப்படுத்தி பேசும் ஒருவரை இந்துக்களால் எப்படி ஏற்றுக்கொள்ள முடியும் என்று அவர்கள் கேள்வி எழுப்பினர். எனினும் இது குறித்து விளக்கம் அளித்த முப்தி முகமட் அஸ்ரி சர்ச்சைக்குரிய தனது அந்த கவிதை இந்தியப் பிரதமர் நரேந்திர மோடியின் நிர்வாகத்தைப் பற்றி குறிப்பிடுகிறது. இந்துக்களைப் பற்றி அல்ல என்றார். சர்ச்சைக்குரிய சமய போதகர் ஸாஹிர் நாயக் இந்து சமயத்திற்கு எதிரான தனது சொற்பொழிவுகளை நடத்தியிருக்கும் வேளையில் அவருக்கு நிரந்தர வசிப்பிட அந்தஸ்து வழங்கப்பட்டு இருப்பது மலேசிய இந்தியர்களை அதிர்ச்சியில் ஆழ்த்தியுள்ளது. பயங்கரவாதம் தொடர்பில் இந்தியாவினால் தேடப் பட்டு வரும் ஸாஹிர் நாயக், அவரின் நாட்டிற்கே திருப்பி அனுப்பப்பட வேண்டும் என்று மலேசிய இந்தியர்கள் கோரி வருகின்றனர்.


நடராஜா வீட்டிலிருந்து விலையுயர்ந்த பொருட்கள் உட்பட வெ.10 லட்சம் பறிமுதல்

கோலாலம்பூர்,

நில விவகாரம் தொடர்பில் மலேசிய ஊழல் தடுப்பு ஆணையத்தால் கைது செய்து, தடுத்து வைக்கப்பட்ட ஸ்ரீமகா மாரியம்மன் ஆலய தேவஸ்தானத்தின் தலைவர் டான்ஸ்ரீ ஆர்.நடராஜா நேற்று விடுவிக்கப்பட்ட அதே சமயம், கோத்தா டாமன்சாராவில் உள்ள அவரது வீட்டிலிருந்து வெ.10 லட்சத்திற்கும் மேல் ரொக்கம் மற்றும் அந்நிய நாணயங்கள், பல்வேறு ஆடம்பர கைக்கடிகாரங்கள், விலையுயர்ந்த கார்கள், தங்கம், ஆபரணங்கள், வேறு பல விலையுயர்ந்த பொருட்களை எம்.ஏ.சி.சி. பறிமுதல் செய்திருப்பதாக தகவல் வெளியாகியுள்ளது.

Read More: Malaysia Nanban Tamil Daily on 8.3.2019


புயல் சேதங்களை தவிர்த்த இந்திய தொழில்நுட்பம்

புதுடில்லி:

ஒடிசாவைத் தாக்கிய போனி புயலால் ஏராளமான மரங்கள், மின்கம்பங்கள், தொலைப்பேசி கோபுரங்கள் சாய்ந்த போதும் உயிர்ச்சேதம் பெருமளவு தவிர்க்கப்பட்டது.

வானிலை மையத்தின் நவீன தொழில்நுட்ப வசதிகள் போனி புயலின் போக்கை துல்லியமாகக் கணித்தன. தமிழகத்தை அச்சுறுத்திய போனி புயல் ஒடிசாவை நோக்கி நகரத் தொடங்கியதும் ஆந்திராவின் அமராவதி நகரில் உள்ள தலைமைச் செயலகத்தில் செயல்பட்டு வரும் ரியல் டைம் கவர்னன்ஸ் சொசைட்டி எனப்படும் அமைப்பின் உதவி ஒடிசா அரசுக்கு வழங்கப்பட்டது.

உயிர்ச் சேதங்களைத் தவிர்க்கவும் பாதுகாப்பை அதிகரிக்கவும் மீட்பு நிவாரணப் பணிகளை துரிதப்படுத்தவும் உதவிய இந்த தொழில்நுட்பம் மூலம் புயலின் ஒவ்வொரு நகர்வும் கண்காணிக்கப்பட்டு உடனுக்குடன் தகவல்கள் பரிமாறப்பட்டன. ஒடிசா பக்கம் புயல் நகர்கிறது என்பதை அறிந்த அடுத்த நிமிடமே ஒடிசா அரசுடன் ஆர்டிஜிஎஸ் வல்லுனர்கள் தொடர்பில் இருந்தனர். அரசுக்கு எச்சரிக்கைகளை விடுத்த வண்ணம் வாட்ஸ் ஆப் மூலம் முக்கிய அதிகாரிகள் மேற்கொள்ள வேண்டிய நடவடிக்கைகள் குறித்து தகவல் அனுப்பிக் கொண்டிருந்தனர்.

இதன் காரணமாக புயல் தாக்கிய பின்னர் பெருமளவில் உயிர்ச்சேதம் தவிர்க்கப்பட்டுள்ளது. கடந்த 1999ம் ஆண்டு தாக்கிய புயலில் சுமார் 10,000 பேர் உயிரிழந்தனர். ஆனால் இந்த முறை பல லட்சம் பேர் முன்கூட்டியே பாதுகாப்பான இடங்களுக்கு அப்புறப்படுத்தப்பட்டதும் புயல் தாக்கத்தை கட்டுப்ப டுத்தியுள்ளது. ஆந்திர அரசின் இந்த உதவிக்கு ஒடிசா அரசு நன்றி தெரிவித்துள்ளது.


சமயப்பள்ளி தீ விபத்து. இருவர் மீது 23 கொலைக் குற்றச்சாட்டு

டத்தோ கிராமாட் சமயப் பள்ளியில் நிகழ்ந்த தீ விபத்து தொடர்பில் பதின்ம வயதைச் சேர்ந்த இருவர் மீது நேற்று கட்டாய மரண தண்டனை விதிக்கப்ப டக்கூடிய 23 கொலைக்குற்றச்சாட்டுகள் சுமத்தப்பட்டன.மொத்தம் 21 மாணவர்கள், 2 ஆசிரியர்கள் பலியான அச்சம்பவத்தை தொடர்ந்து கைதான ஏழு சந்தேகப் பேர்வழிகளும் நேற்று இங்குள்ள மாஜிஸ்திரேட் நீதிமன்றம் கொண்டுவரப்பட்ட போது நீதிமன்ற வளாகத்தில் பெரும் பரபரப்பு நிலவியது.

கொலைக் குற்றஞ்சாட்டப்பட்ட அந்த இருவருமே 16 வயது சிறார் என்பது குறிப்பிடத்தக்கது. இதில் சம்பந்தப்பட்ட மற்ற ஐவர் மீதும் போதைப்பொருள் குற்றச்சாட்டு சுமத்தப்பட்டது.கம்போங் டத்தோ கிராமாட், ஜாலான் கிராமாட் ஹுஜோங் என்ற முகவரியில் உள்ள சமயப் பள்ளியில் கடந்த செப்டம்பர் 14-ஆம் தேதி அதிகாலை 4.15 மணிக்கும் அதிகாலை 6.45 மணிக்கும் இடையே அவ்விருவரும் அக்குற்றத்தை புரிந்ததாக குற்றப்பதிவில் கூறப்பட்டது.

குற்றஞ்சாட்டப்பட்டவர்கள் பதின்ம வயதைச் சேர்ந்தவர்கள் என்பதால் நீதிமன்ற நடவடிக்கைகள் பூட்டிய அறைக்குள் நடத்தப்பட்டன. அவர்களின் குடும்ப உறுப்பினர்கள் மட்டுமே நீதிமன்ற அறைக்குள் அனுமதிக்கப்பட்டனர். காலை 7 மணி முதல் நீதிமன்ற வளாகத்தில் கூடியிருந்த ஊடக பிரதிநிதிகள் யாரும் உள்ளே அனுமதிக்கப்படவில்லை.நீதிமன்ற அறைக்குள் முன்கூட்டியே அமர்ந்திருந்த பொதுமக்களும்,பத்திரிகையாளர்களும் போலீசாரால் அங்கிருந்து வெளியேற்றப்பட்டனர். நீதிமன்ற அறைக்கு வெளியே ஒரு போலீசாரும் பல்வேறு நீதிமன்ற அதிகாரிகளும் காவலுக்கு நிறுத்தப்பட்டனர்.

குற்றஞ்சாட்டப்பட்டவர்கள் சார்பில் எந்த கோரிக்கைகளும் முன்வைக்கப்படவில்லை. அரசு தரப்பு சார்பில் துணை வழக்கறிஞர் ஒஸ்மான் அப்துல்லா ஆஜரான அதே சமயம், குற்றஞ்சாட்டப்பட்டவர்கள் சார்பில் எந்த வழக்கறிஞரும் ஆஜராகவில்லை என்பது குறிப்பிடத்தக்கது.

Read More: Malaysia Nanban News Paper on 29.9.2017


மோட்டார் சைக்கிள் திருட்டுக் கும்பல் முறியடிப்பு!

உலுசிலாங்கூர் மாவட்டத்தில் மோட்டார் சைக்கிள் திருடுதல் மற்றும் வீடு புகுந்து கொள்ளைய டிக்கும் ஆலோங் கெனாஙா கும்பலைச் சேர்ந்த ஐவரை காவல் துறையினர் கைது செய்ததாக மாவட்ட காவல்துறை தலைவர் சூப்ரிண்டெண்டன் இரா.சுப்பிர மணியம் தெரிவித்தார். புக்கிட் புருந்தோங் பகுதியில் இயங்கி வந்த இகும்பலைச் சேர்ந்த மூவரை கடந்த22.2.2017 ஆம் நாள் அதிகாலை மணி 2.00 அளவில் இன்ஸ்பெக்டர் முகமட் அமின் தலைமையிலான காவல் துறை அதிகாரிகள் கைது செய்த னர். தடுப்புக் காவலில் விசார ணைக்காக தடுத்து வைக்கப்பட்ட அவர்கள், ஐந்து வீடு புகுந்து கொள்ளையிடும் செயலில் ஈடு பட்டவர்கள் என்றும் கிடைத்த தகவலின் வழி ஆறு மோட்டார் சைக்கிள்களும் கைப்பற்றப்பட் டன. அதனைத் தொடர்ந்து சந்தேகத்தின் பேரில் மேலும் இருவர் பிடிபட்ட தாகவும், அவர்கள் அனைவரும் 20 முதல் 45 வயதுக்குட்பட்டவர்கள் என்றும் தெரிவித்தார். மேல் விசார ணைக்குப்பின் 17 கைப்பேசிகள், 12 கைக் கடிகாரங்கள், 2 கேமராக்கள், ஒரு வானொலிப் பெட்டி, ஒரு கைக் கணினி, ஒரு பிரிண்டர், ஒரு டிவிடி, அடகு சூராக்களும் கைப்பற்றப்பட்டன.


அதிபரும் விசாரணைகளுக்காக அழைக்கப்படுவார்

கொழும்பு,

தாக்குதல் தொடர்பாக விசாரணை நடத்தி வரும் நாடாளுமன்றத் தெரிவுக் குழுவில் சாட்சியமளிப்பதற்கு அதிபருக்கும் அழைப்பு விடுவிக்கப்படும் என அதன் உறுப்பினரான சரத் பொன்சேகா தெரிவித்துள்ளார். தாக்குதல் தொடர்பாக விசாரணை நடத்த தெரிவுக்குழு இன்று மீண்டும் ஒன்று கூடுகிறது. அப்போது முன்னாள் அமைச்சர் ரிசாட் பதியுதீன் சாட்சி வழங்குவதற்காக அழைக்கப்பட்டுள்ளார். ஏப்ரல் 21ஆம் தேதி நடந்த தாக்குதல் தொடர்பான விசார ணைகளை மேற்கொள்ளும் நாடாளுமன்றத் தெரிவுக் குழு இது வரையில் 15 பேரிடம் விசாரணை  நடத்தியுள்ளது.

Read More: Malaysia Nanban Tamil Daily on 26.6.2019